
Kg dos aina US da kin i iki 2 


1. PASAULIO SUTVĖRIMAS 


Seniai, labai seniai tebuvo tik vienas Dievas. 
augiau nebuvo nieko. Dievas tarė: 

— Teatsiranda dangus ir žemė! 

Ir pasidarė taip, kaip Dievas liepė. Atsirado 
žemė, saulė, mėnulis ir daug gražių žvaigždžių. 
aulė ėmė šviesti dieną, o mėnulis ir žvaigždės naktį. 


3 Bet žemė dar buvo tuščia, Niekas joje neaugo 
"ir negyveno. Dievas tarė: 

— Tegu žemė išdaigina augalus! 

Pradėjo dygti žolės ir žydėti gėlės. Užaugo 
dideli miškai su visokiais medžiais, 

Dievas vėl tarė: 

— Tegu ore atsiranda paukščių ir žemėje gy- 
vulių! 

Ir pasidarė taip, kaip Dievas pasakė. Miškai 
ir laukai buvo pilni paukščių. Jie skraidė ir gra- 
žiai čiulbėjo. Atsirado daug žvėrių ir gyvulių. Jie 
bėgiojo ir linksmai žaidė. 

Buvo labai gražu. 


DIEVO APVAIZDA 


Dangų, žemę ir visą, kas tik yra, padarė Die- 
vas. Mes sakome: Dievas yra dangaus ir žemės 
Sutvėrėjas. 

Dievas, visa sutvėręs, nuolat rūpinasi savo su- 
tvėrimais. Ypačiai Dievas globoja žmones, nes Jis 
yra geriausias mūsų Tėvas. 

Dievo rūpinimąsi sutvėrimais vadiname Dievo 
Apvaizda. 


Ačiū, ačiū 
Ačiū Dievui už duosnumą 
Jo gausingą, 
Už pasaulio šio gražumą 
Stebuklingą. 


Už pavasarėlio žalio 
Giedrius rytus, 

Už kvepėjimą darželio, 
Rasai kritus. 


Už ošimą mūsų girių 
Šimtamečių 
Ir už garbę didžiavyrių 
Ačiū, ačiūl.. 
A. Jakštas 


kykite į klausimus. 


L. Kodėl mes sakome: Dievas yra dangaus ir žemės Su- 
" tvėrėjas? 

2. Kas nuolat rūpinasi visais aušvėtinais? 

5. Kaip vadiname Dievo rūpinimąsi sutvėrimais? 


"1. Nuo žemės iki mėnulio yra 384.000 kilometrų. Kiek 
laiko reikėtų važiuoti į mėnulį greituoju traukiniu, kuris 
eina į valandą po 100 kilometrų? 

„ Kiek laiko tektų skristi lėktuvu, kuris lekia į valandą 
“po 384 kilometrus? 


2. ANGELAI 


Dievas danguje sutvėrė daug angelų. Pradžioje 
y si angelai buvo geri ir gražūs. Bet dalis angelų 


ėmė didžiuotis ir nusidėjo Dievui. 


s 

Piktuosius angelus Dievas nubaudė, Jie tuojau 
pasidarė labai baisūs ir nukrito į pragarą. Piktuo- 
sius angelus mes vadiname piktosiomis dvasiomis, 
arba velniais. 

Dievas geriesiems angelams gausiai atlygino. 
Jie pasidarė dar gražesni ir laimingesni. 

Angelai — Dievo pasiuntiniai. Jie visa daro, 
ką tik Dievas jiems liepia. Vieni iš jų tarnauja 


prie Dievo sosto, kiti pranešinėja žmonėms Dievo 
valią, kiti vėl sergsti žmones. Angelai, kurie sergsti 
žmones, vadinami 4Angelais Sargais. 

Didžiausias angelų džiaugsmas — su Dievu 
būti. Jie nuolat mato Vieną, bet Triasmenį Dievą. 

garbina Dievą Tėvą, Dievą Sūnų ir Dievą Šven- 
Dvasią, giedodami: Šventas, Šventas, Šventas 
pats, galybių Dievas! 

Angelai ir už mus meldžiasi pas Dievą. Jie 
šo, kad Dievas mus saugotų nuo nuodėmių ir 
ėtų nueiti į dangų. 


Malda į Angelą Sargą 


Dievo Angele, Mano Sarge! 
Tau Dievas mane pavedė globoti. 1 
Saugok mane, valdyk ir laikyk. Amen. 


Angelaičių giesmė 


Mylėkim Dievą ir Tėvynę, 
Mylėkim savo tėvelius, 
Kalbėkim maldą kasdieninę, 
Geri darbai telydi mus. 


Globoki, Angele, mažuosius 
Po savo mylimu sparnu; 

Mūs jaunos širdys tegu puošias 
Doros žiedais ir blaivumu! 


Atsakykite į klausimus. 


1. Kokie buvo angelai, kai juos Dievas sutvėrė? 
2. Ką padarė piktieji angelai? 

3. Kaip Dievas nubaudė piktuosius angelus? 

4. Kaip vadinasi angelai, kurie mus sergsti? 


Uždavinys. | 

1. Suraskite kalendoriuje, kurią rugsėjo mėnesio dieną 
švenčiama šv. Mykolo šventė. 

2. Sužinokite, kurią spalio mėnesio dieną esti Angelų Sargų 
šventė. 


3. PIRMIEJI ŽMONĖS 


Dievas sutveria Adomą ir Ievą. Žemė jau buvo 
sutvarkyta. Joje galėjo gyventi žmonės. Tada 
Dievas Tėvas, Dievas Sūnus ir Šventoji Dvasia tarė: 

— Padarykime žmogų. Tegu jis bus į mus 
panašus! 

Dievas paėmė žemės ir iš jos padarė žmogaus 
kūną. 

Bet žmogus buvo dar negyvas. Jis negalėjo nei 
vaikščioti, nei kalbėti. Tada Dievas sutvėrė sielą 
ir davė ją žmogui. Žmogus tuojau pasidarė gyvas. 
Žmogų Dievas pavadino Adomu. 

Adomui Dievas parodė visus sutvertus daiktus. 
Adomas džiaugėsi, bet nerado į save panašaus su- 

vėrimo. Jam vienam pasidarė nuobodu. Tada Die- 
vas sutvėrė moterį Ievą ir davė Adomui ją už žmoną. 
ĖS Pirmieji žmonės Rojuje. Dievas Adomą ir Ievą 
"įkurdino dideliame sode. Ten žydėjo visokios gėlės. 


= T 


Jos buvo gražios ir skaniai kvepėjo. Sode augo 
„daug medžių su skaniais vaisiais. Sodas vadinosi 
 Rojumi. 


Adomui ir Ievai gera buvo Rojuje gyventi. Jie 
valgė, ką tik norėjo. Nereikėjo jiems sunkiai dirbti 


: 
Ž 
1 


L 

ir vargti. Visas jų darbas buvo žaisti su paukšte- 
liais ir žvėreliais ir jiems vardus duoti, | 

Pirmieji tėvai labai mylėjo Dievą ir už visa Jam | 
dėkojo. Jie žinojo, kad nei sirgti, nei mirti jiems 
nereikės. Kai ateis laikas, gerasis Dievas juos su 
kūnu ir siela tiesiai pasiims pas save į dangų. Ten 
nuolat su angelais jie galės džiaugtis ir ERB 
Dievą. 

Tos valandos Adomas ir Ieva labai laukė. 


ŽMOGUS 


Žmogus — kilniausias Dievo sutvėrimas že- 
mėje. Jis turi ne tik kūną, bet ir sielą. Savo siela 
žmogus panašus Dievui. 

Turėdamas protingą sielą, žmogus daug ką su- 
galvoja. Nusibosta žmogui vaikščioti pėsčiam, jis 
važiuoja arkliu. Nori dar greičiau važiuoti, sėda į | 
traukinį ar automobilį ir lekia, kaip vėjas. Net 
padangėmis gali lėktuvu paskraidyti. 

Daug nuostabių dalykų žmogus prasimano. 
Nieko sugalvoti negali gyvuliai ir kiti sutvėrimai, 
nes jie neturi sielos. Savo siela žmogus skiriasi nuo 
gyvulio. 


Lig debesų 
Aš ant žirgo raitas raitas, 
Man žirgelis greitas greitas! 
Opa, opa, opa-pa, 
Dar dainelė ne visa. 

Tru-tu-tū automobilium 
Per sekundę šimtą mylių! 
Opa, opa, opa-pa, 

Dar dainelė ne visa. 


Džiru džiru, sukas sukas, 
Skrenda mano orlaiviukas. 
Aš nuo čia lig debesų, 
Kur tik noriu, ten esu! 
Vytė Nemunėlis 


Atsakykite į klausimus. 


1. Koks kilniausias Dievo sutvėrimas žemėje? 
2. Kas žmogų daro kilniausiu žemės sutvėrimu? 
3. Kuo žmogus panašus Dievui? 

4. Kuo žmogus skiriasi nuo gyvulio? 


Uždavinys. 

1. Surašykite įdomiausius jums žmonių sugalvotus daiktus 
“įr parašykite, kodėl jie jums patinka. 

Nupieškite arklį, dviratį, automobilį, lėktuvą. 


4. PIRMIEJI ŽMONĖS NUSIDEDA 


Dievas duoda įsakymą. Dievas pirmiesiems tė- 
s Rojuje davė įsakymą. Jis tarė: 

— Nuo visų sodo medžių galima valgyti vaisių. 
Bet sodo viduryje yra vienas medis. Jo vaisių val- 
gyti negalima! 

Adomas ir Ieva gražiai klausė Dievo įsakymo. 
Bet piktoji dvasia norėjo, kad pirmieji tėvai nu- 
sidėtų. 

Vieną kartą piktoji dvasia pasivertė žalčiu ir 
įšliaužė į draudžiamąjį medį. Pro šalį ėjo Ieva. 
Žaltys tarė žmogaus balsu; 

— Kodėl jūs nuo šito medžio nevalgote vaisių? 

Ieva atsakė: 

— Dievas mums uždraudė! Jei suvalgytume — 
mirtume! ž 

Piktoji dvasia pradėjo gundyti: 

— Neklausykite! Kai suvalgysite draudžiamąjį 
vaisių, pasidarysite kaip Dievas. 

Tada Ieva pasidavė velnio pagundai. Ji nu- 
raškė draudžiamąjį vaisių ir su Adomu valgė. 

Taip buvo padaryta pirmoji nuodėmė. 

Dievas baudžia už nuodėmę. Adomui ir Ievai pasi- 
darė neramu, kai suvalgė draudžiamąjį vaisių. Jie 
pradėjo bijoti Dievo ir pasislėpė. 

Tuojau Rojuje pasirodė Dievas. Jis rūsčiu balsu 
paklausė: 

— Adomai, kur esi? Ar nevalgei draudžiamojo 
vaisiaus? 

Nusigando Adomas ir atsistojo prieš Dievą. Jis 
ėmė teisintis: | ž Ž 

— Ieva man davė draudžiamojo vaisiaus ir aš 
valgiau! 

Tada Dievas paklausė Ievos: 

— Kodėl taip padarei? 

Ieva vėl teisinosi: 
— Žaltys mane apgavo! 
Dievas liepė Adomui ir Ievai iš Rojaus išeiti. 
Nuo to laiko jiems pasibaigė visi Rojaus džiaugsmai. 
4 Didžiausia nelaimė buvo mirtis. Adomas ir Ieva 
„žinojo, kad dabar jau reikės mirti, o kur numirę 
| jie pasidės? Su nuodėme negalima į dangų įeiti. 
Ę Adomas ir Ieva graudžiai verkė, kad Dievo ne- 
| paklausė. Dievas pasigailėjo nelaimingųjų žmonių. 
"Jis pažadėjo atsiųsti Išganytoją, kuris vėl atidarys 
dangų. 
SVARBUS KLAUSIMAS 
Kartą kunigas Boduėnas sutiko berniuką. Mei- 
liai paglostęs jį, klausinėjo įvairių dalykų. Berniu- 
asi į viską gražiai atsakinėjo. Paskui kunigas pa- 


| klausė: 


— Dabar gal pasakysi, kam mes gyvename ant 
žemės? 

Berniukas susimąstė ir nuleido akis. Jis neži- 
nojo, ką kunigui atsakyti. O jis taip turėjo atsakyti: 

— Gyvename ant žemės tam, kad vykdytume 
Dievo valią ir nueitume į dangų. 


Adomas ir Ieva nevykdė Dievo valios, todėl ir 
prarado dangų. Kad įvykdytume. Dievo valią, rei- 
kia keturių dalykų: 


1 — Dievą tikėti, 

2 — klausyti Jo įsakymų, 
3—-eiti sakramentų, 

4 — melstis. 


Atsakykite į klausimus. 

1. Kam mes gyvename ant žemės? 

2. Ką prarado pirmieji tėvai, nevykdydami Dievo valios? 
3. Kokių 4 dalykų reikia, kad įvykdytume Dievo valią? 


Uždavinys. 

1. Sukalbėkite „Tikiu-į Dievą“. 

2. Prisiminkite ir sukalbėkite Dievo ir Bažnyčios įsakymus. 
3. Parašykite visus septynis sakramentus ir pabraukite 


tuos, kuriuos jūs jau esate priėmę. 

5. KAINAS IR ABELIS 


„Adomas ir Ieva susilaukė dviejų sūnų. Vyres- 
ysis vadinosi Kainas, o jaunesnysis Abelis. Kai- 
as dirbo žemę, Abelis ganė avis. 


toti. Jie pasidarė aukurus, pakrovė ant jų malkų 
r uždegė. Ant malkų Kainas uždėjo javų ir vaisių, 
) Abelis geriausių savo bandos gyvulių. 

Abelis buvo geras, todėl Dievas jo auką mielai 
priėmė. Į Kaino auką -Dievas nė nepažvelgė, nes 
jis buvo blogas. Tada Kainas labai supyko ant savo 
brolio ir sumanė jį nužudyti. 

Viešpats, norėdamas Kainą pataisyti, jam tarė: | 

— Kodėl supykai? Jei gerai darysi, būsi man 
toks pat mielas, kaip tavo brolis. 

Bet Kainas nepaklausė Dievo įspėjimo. Jis laikė 
savo širdyje pyktį ir pavydą ir vis tykojo brolį 
nužudyti. 

Vieną kartą Kainas pasikvietė brolį su savimi į 
lauką. Abelis nežinojo, ką mano Kainas, ir su juo 
išėjo. Kai jau buvo toli nuo namų, Kainas užpuolė 
Abelį ir užmušė. 

Padaręs tokį baisų darbą, Kainas nusigando. 
Jis ėmė bėgti, bet pasirodė jam Dievas ir paklausė: 

— Kainai, kur yra tavo brolis? 

— Nežinau! Argi aš esu brolio sargas? — atsakė 
Kainas. 


Kainas labai nusiminė ir neatgailojo dėl savo 
nuodėmės. Dievas už tai jį nubaudė. Kainas turėjo 
iki mirties klajoti po žemę ir niekur negalėjo rasti 
sau ramybės. 

Adomas ir Ieva labai gailėjo savo gerojo sūnaus 
Abelio. Dievas juos paguodė ir davė kitą tokį pat 
sūnų. Jis vadinosi Setas. Paskui pirmieji tėvai 
susilaukė dar daugiau sūnų ir dukterų. 

MIŠIŲ AUKA 


Kainas ir Abelis norėjo pagarbinti Dievą. Kai- 
s aukojo Dievui javų, o Abelis — avinėlį. 
Dabar Dievą pagarbinti mes einame į bažnyčią. 
ažnyčioje kunigas laiko mišias ir aukoja Dievui 
oną ir vyną. Per pašventimą duona ir vynas 
irsta Jėzaus Kristaus Kūnu ir Krauju. 

Gražiausia ir maloniausia Dievui auka — šven- 
ųjų mišių auka. 

Bažnyčia įsako: Šventadieniais mišių klausyk! 


52 kykite į klausimus. 


L. Ką aukojo Dievui Kainas ir Abelis? 
2. Ką dabar per mišias aukoja Dievui kunigas? 
„Ką įsako antrasis Dievo įsakymas? 


iedokite arba skaitykite „Pulkim ant kelių“. 


6. TVANAS 


Ilgainiui daug žmonių atsirado žemėje. Seto 


inė buvo nedora. Nuo nedorųjų ištvirko ir visi 
Tieji žmonės. Tik vienas Nojus su savo šeimyna 
asiliko ištikimas Dievui. 

Dievas nutarė žmones nubausti ir tarė Nojui: 
Statykis sau didelį laivą, nes aš siųsiu tvaną. 
Visa, kas gyva, pražus! 

Nojus ėmė statyti laivą ir ragino žmones tai- 
sytis, bet niekas jo neklausė. Visi juokėsi iš Nojaus 
ir toliau nedorai gyveno. 


Po daugelio metų laivas buvo pabaigtas. Nojus 
ji prikrovė visokio maisto ir patalpino jame po porą 
įvairių gyvulių ir paukščių. Kai kurių gyvulių ir 
paukščių pasiėmė net po septynias poras. Paskui į 
laivą įėjo jis pats, jo žmona ir trys jo sūnūs su savo 
žmonomis. 

Tvirtai uždarius laivą, dangus ėmė niauktis ir 
pasipylė baisus lietus. Atsivėrė šaltiniai ir iš upių 
išsiliejo vanduo. Baimė apėmė žmones ir jie pra- 
dėjo gelbėtis, kaip įmanydami. Bet vanduo vis 
aukščiau ir aukščiau kilo. Buvo apsemti net aukš- 
čiausieji kalnai ir niekas gyvas neišliko. Tik vienas 
Nojaus laivas ramiai sau plaukiojo virš vandens ir 

tvano nebijojo. 
į Lijo 40 dienų ir nakčių. Paskui dangus pra- 
giedrėjo ir pasirodė saulė. Tvano vanduo ėmė slūgti. 
Nojaus laivas užkliuvo už viršukalnių ir sustojo. 

Pradžiūvus žemei, Dievas tarė Nojui: 

— Išeik iš laivo tu ir drauge su tavimi tavo žmo- 
na, tavo sūnūs ir tavo sūnų žmonos! 

Nojus tuojau atidarė laivą. Linksmai iš jo iš- 


skrido paukščiai ir išbėgo gyvuliai. Išėjo ir pats 


Nojus su visa savo šeimyna. 

Dėkodamas Dievui už stebuklingą išgelbėjimą, 
Tojus pastatė aukurą ir aukojo gyvulių ir paukščių. 
liešpats mielai priėmė jo auką ir palaimino Nojų 
jo šeimyna. 


TIKĖJIMAS 


Nojus tvirtai tikėjo, ką jam Dievas buvo ap- 
iškęs. Nojaus tikėjimas patiko Dievui. Dievas 
išgelbėjo nuo tvano. i 
Mes taip pat tvirtai turime tikėti. Ką reikia 
ikėti apreiškė žmonėms Jėzus Kristus. Kristaus 
mokslą aiškina mums katalikų Bažnyčia. 

Keturios yra svarbiausios tikėjimo tiesos: 

1. Yra Dievas, vienas trijuose Asmenyse: Dievas 
ėvas, Dievas Sūnus ir Dievas Šventoji Dvasia. 

2. Antrasis Švenčiausios Trejybės Asmuo, Die- 
vo Sūnus, yra tapęs žmogumi ir numiręs dėl mūsų 
išganymo. 

3. Dievas yra teisingas: už gerus darbus dangų 
duoda, o už piktus — pragaru baudžia. 

4. Žmogaus siela nemiršta. 


Atsakykite į klausimus. 

1. Kokie pasidarė žmonės, kai jų daug atsirado žemėje? 
2. Kas iš pirmųjų žmonių tvirtai tikėjo į Dievą? 

3. Nuo ko Dievas išgelbėjo gerą ir tikintį Nojų? 

4. Kurios yra keturios svarbiausios tikėjimo tiesos? 


Uždavinys. 


1. Nupieškite tvaną ir Nojaus laivą. 
2. Nupieškite aukurą. 


7. ABRAOMAS 


Žmonės po tvano vėl ėmė daugėti ir įsikūrė 
įvairiose žemės vietose. Gyvendami atskirai, jie pa- 
miršo tikrąjį Dievą ir pradėjo garbinti saulę, mėnulį, 
žvaigždes ir kitus sutvėrimus. Kiti vėl pasidarė sau 
stabus ir juos dievais laikė. Taip atsirado pagonių, 
stabmeldžių. 

Stabmeldžių šalyje, Harano mieste gyveno žmo- 
gus vardu Abraomas. Jis nepasidavė stabmeldžių 

idoms ir pasiliko ištikimas Dievui. Taip pat jis 
bai troško, kad ateitų pasaulio Išganytojas, Die- 
is išrinko Abraomą, kad jis išlaikytų žmonių tarpe 
rą jį tikėjimą. 

4 Kartą pasirodė Viešpats Abraomui ir tarė: 

— Išeik iš savo tėvynės ir keliauk į kraštą, kurį 
ii duosiu! Ž ; 

“ Abraomas tuojau pasiėmė savo žmoną Sarą ir 
| visu turtu nusikraustė į Kanano žemę. Ten Die- 
is palaimino Abraomą ir apreiškė, kad jo giminė 
ibai padaugės ir išaugs į didelę tautą. Be to, Abra- 
mas sužinojo iš Dievo, kad iš jo giminės kils pa- 
aulio Išganytojas. 

" Abraomas labai džiaugėsi ir aukojo Dievui 


DIEVIŠKOSIOS DORYBĖS 


- Dievas mylėjo Abraomą, nes jis tvirtai tikėjo 
ieną tikrąjį Dievą. Tikėjimas — dieviška dorybė. 
Dieviškųjų dorybių yra trys: 

1 — tikėjimas, 2 — viltis, 3 — meilė. 


Tikėjimo aktas 
Tikiu Tave aš, Dieve mano, 
Tikiu, kiek jėgos beįmano, 
Bet trokštu dar tvirčiau tikėti, — 
O Dieve, teikis man padėti! 

Atsakykite į klausimus. 


1. Kokius žmones vadiname stabmeldžiais? 

2. Kodėl Abraomas patiko Dievui? 

3. Į kokią žemę liepė Dievas kraustytis Abraomui? 
4. Ką pažadėjo Dievas Abraomui už jo gerumą? 


Uždavinys. 


Tikėjimo ženklas — kryžius, vilties — inkaras, o meilės — 
širdis. Nupieškite kryžių, inkarą ir širdį 


8. IZAOKAS 


Abraomas turėjo vienturtį sūnų Izaoką. Buvo 
tai geras ir klusnus berniukas, todėl tėvas jį labai 
mylėjo. 

Vieną kartą Abraomas išgirdo Dievo balsą: 

— Abraomai! Imk savo sūnų, eik į Morijos 
kalną ir ten jį man paaukok! 

Trečią dieną keleiviai pasiekė Morijos kalną. 
Tada Abraomas tarnus su gyvuliais paliko pakal- 
hėje, 0 pats su sūnumi ėmė lipti į kalną Dievui au- 
tos aukoti. Abraomas nešėsi peilį ir ugnį, o Izao- 

— ant pečių užsidėjęs malkų glėbį. 

Lipant į kalną, Izaokas paklausė: 

— Mano tėve! Štai ugnis ir malkos, o kur yra 
auka, kurią mes deginsime? 

— Dievas parūpins, mano sūnau! — su skau- 
dančia širdimi atsakė tėvas. 

Kalno viršūnėje Abraomas padarė aukurą ir 
sukrovė ant jo malkas. Paskui surišo Izaoką ir pa- 
dėjo ji ant aukuro. Jau užsimojo peiliu, kad Izaoką 
Dievui paaukotų, bet angelas sulaikė Abraomą ir 
tarė: 

— Nedaryk nieko vaikui! Dabar patyriau, kad 
klausai Dievo ir nesigaili net vienintelio savo sūnaus. 

Abraomas tuojau atrišo savo sūnų ir nukėlė jį 
nuo aukuro. Į sūnaus vietą buvo paaukotas avinėlis. 

Tėvas ir sūnus linksmi grįžo į namus. Izaokas 
užaugo ir gražiai gyveno. Dievas laimino Izaoką ir 
apreiškė, kad iš jo giminės kils pasaulio Išganytojas. 


MEILĖ 


Abraomas labiau už visa mylėjo Dievą. Net 
vienintelį savo sūnų buvo pasiryžęs Dievui paaukoti. 

Mes taip pat turime Dievą labai mylėti, nes Jis 
yra geriausias mūsų Tėvas. Dievas įsakė: 

Mylėk savo Viešpatį Dievą visa širdimi, visa 
siela, visu protu, visomis jėgomis, 0 savo artimą — 
kaip pats save. 

Meilės aktas 2 


Myliu Tave aš, Visagali, 

Kiek mano jėgos tik begali, 

O Tavo remiamas malonės, 
Kaip pats save, myliu aš žmones. 


Uždavinys. 


arašykite maldelę, išreikšdami joje savo meilę Dievui. 


9. JOKŪBAS 


Izaokas turėjo du sūnu. Vyresnysis vadinosi 
Žzavas, o jaunesnysis — Jokūbas. Ezavas buvo 
magimis sūnus. Pirmagimį sūnų tėvas prieš mir- 
amas palaimindavo ir jam pavesdavo valdyti visą 
ą. Tuo Ezavas labai didžiavosi ir laukė tėvo 
alaiminimo. 

Bet neilgai teko Ezavui džiaugtis savo pirma- 

— Duok man šito rausvo viralo! 

— Parduok už jį man savo pirmagimystę, — 
atsakė Jokūbas. 

— Kas man iš pirmagimystės, jei aš badu 
mirštu! ) 

Ir atidavė Ezavas už viralą savo pirmagimystę. 

Įzaokas visai paseno ir apako. Reikėjo prieš 
mirtį palaiminti vyresnįjį sūnų. Tada pas tėvą atėjo 
Jokūbas ir paprašė pirmagimio palaiminimo. Jam 
padėjo dar motina ir Jokūbas buvo palaimintas. 

Greit sužinojo Ezavas, kad jo brolis gavo iš 
tėvo pirmagimio palaiminimą. Tada jis labai su- 
pyko ir nutarė broliui atkeršyti. 


Bijodamas Ezavo, Jokūbas pabėgo iš namų ir 
keliavo pas savo dėdę į tolimą kraštą. Vakare buvo 
labai pavargęs, todėl atsigulė ant žemės pailsėti ir 

migo. Staiga sapnuoja, kad dangus skaisčiai nu- 
Tarp žemės ir dangaus atsirado kopėčios, ku- 
žemyn ir aukštyn laipiojo angelai. Kopėčių 
Iršuje, spindinčiame soste, buvo pats Viešpats 
lievas. 
„ Maloniai pažvelgė Dievas į Jokūbą ir tarė: 

— Žemę, kur guli, duosiu tau ir tavo giminei. 
us gausi, kaip žemės dulkės. Iš jos gims visų 
autų Laimintojas! 

Vėliau Jokūbas praturtėjo ir vedė. Dievas jam 
avė dvylika sūnų. Jokūbas gavo dar antrą — 
ėlio vardą, todėl visi jo giminės nariai ėmė va- 
lintis izraėlitais. 


VILTIS . 


"Jokūbas tvirtai pasitikėjo Dievu. Jis žinojo, 
d Dievas yra geras ir nelaimėje jo neapleis. Jo- 
ūbo pasitikėjimas patiko Dievui, 

Pasitikėjimas Dievu vadinasi viltis. 


Vilties aktas 


Gerasis Dieve, aš tikiuosi, 
Kad man malonių savo duosi 
Dorai gyvent, Tave mylėti 
Ir danguje Tave regėti. 

Atsakykite į klausimus. 

1. Kaip vadinosi vyresnysis ir jaunesnysis Izaoko sūnūs? 
2. Į kokią nelaimę pateko Jokūbas? 

3. Kuo pasitikėjo Jokūbas? 

4. Kaip dar vadinasi pasitikėjimas Dievu? 


Uždavinys. 


Nupieškite dangų su mėnuliu ir žvaigždėmis. 


10. JUOZAPAS 


Iš dvylikos Jokūbo sūnų geriausias buvo Juo- 
zapas. Jis labai mylėjo Dievą ir klausė savo tėvelių. 
Už tai Jokūbas jam pasiuvo gražų drabužį. 

Broliai pavydėjo Juozapui ir ėmė jo nekęsti. Jų 
neapykanta dar padidėjo, kai Juozapas papasakojo 
tėvui vieną nedorą savo brolių darbą. Jie su Juo- 
zapu nebenorėjo nė kalbėtis. 

Kartą broliai nuginė bandą į ganyklas, o Juo- 
zapas su tėvu liko namie. Tėvui parūpo, ką veikia 
jo vaikai, ir jis nusiuntė Juozapą brolių aplankyti. 

Broliai, pamatę ateinantį Juozapą, nutarė jį nu- 
žudyti. Jie pasigavo jį, nuvilko jam drabužius ir 
įmetė į sausą šulinį, kad jis ten badu numirtų. Patys 
susėdo ir valgė Juozapo atneštus valgius. 

Tuo tarpu pro šalį jojo pirkliai. Vienas iš bro- 
lių tarė: 

— Kokia bus mums nauda, jei Juozapas mirs? 
Parduokime jį pirkliams! 

Visiems labai patiko šis sumanymas. Broliai 
tuojau ištraukė Juozapą iš šulinio ir pirkliams pa- 
ūlė. Juozapas verkė ir visas virpėjo iš baimės, bet 
iekas jo nepasigailėjo. Pirkliai davė broliams pi- 
higų, o Juozapą užsikėlė sau ant kuprio ir tolyn 
nujojo. 

“| Pasidalinę pinigus, broliai suplėšė Juozapo dra- 
bužį ir sukruvino jį ožiuko krauju. Kai parginė į 
iamus bandą, drabužį jie parodė tėvui. Jokūbas 
pamanė, kad Juozapą sudraskė žvėrys, ir graudžiai 
lerkė. 


ŠVENTIEJI 

Juozapas turėjo tvirtą tikėjimą ir Dievą mylėjo 
todėl ir Dievas jį mylėjo. ' 
31 


Tvirtą tikėjimą turėjo ir Dievą mylėjo šventieji. 
Jie buvo pasiryžę geriau mirti, negu Dievo išsižadėti 
arba Jį įžeisti. Daugybę šventųjų nukankino pikti 
žmonės. 

Šventieji meldžiasi už mus pas Dievą danguje. 
Prašydami šventųjų užtarimo, mes kalbame Visų 
Šventųjų litaniją. 

Kiekviena litanija prasideda graikų kalbos žo- 
džiais Kyrie, eleison. Jie reiškia — 


graikiškai: lietuviškai: 
Kyrie, eleison! Viešpatie, pasigailėk! 
Christe, eleison! Kristau, pasigailėk! 
Kyrie, eleison! Viešpatie, pasigailėk! 


Atsakykite į klausimus. 


1. Kodėl Juozapą mylėjo Dievas? 
2. Kodėl Dievas myli šventuosius? 
3. Ką mes kalbame, prašydami šventųjų užtarimo? 
4. Kokiais žodžiais prasideda kiekviena litanija? 


Uždavinys. 

1. Susiraskite maldaknygę ir perskaitykite Visų Šventųjų 
litaniją. 

3. Apžiūrėkite bažnyčią ir sužinokite, kurių šventųjų ten 
yra paveikslų. 

11. JUOZAPAS EGIPTE 


Pirkliai atvežė Juozapą į Egiptą ir pardavė jį 
kariuomenės viršininkui Putifarui. Juozapas uo- 
liai tarnavo savo šeimininkui. Visi tuojau pamilo 
Juozapą. 

Putifaras turėjo nedorą žmoną. Kartą Puti- 
[a o žmona neteisingai įskundė Juozapą savo vy- 
Tui. Putifaras patikėjo ir nekaltąjį Juozapą uždarė 
| kalėjimą. 

; Bet Dievas neapleido Juozapo nė kalėjime. Ten 
ji visi mylėjo ir gerbė. Juozapo garbė dar labiau 
pakilo, kai jis dviem karaliaus tarnams gerai sapnus 


Kartą pats Egipto karalius — faraonas susap- 
avo sapną. Jam rodėsi, kad iš vieno grūdo išaugo 
ptynios didelės ir pilnos varpos, o iš kito grūdo — 
eptynios tuščios. Tuščiosios varpos ėmė ir sunai- 
kino pilnąsias. 

Nubudęs faraonas labai susirūpino. Jis su- 
šaukė žynius ir liepė jiems išaiškinti, ką sapnas 
galėtų reikšti. Niekas sapno reikšmės negalėjo 
atspėti. 

“- Tada faraono tarnas atsiminė Juozapą ir pra- 
nešė apie jį karaliui. Faraonas liepė pašaukti Juo- 
zapą iš kalėjimo ir jam papasakojo savo sapną. 
Juozapas tarė: 

— Dievas, o ne aš duosiu karaliui atsakymą. 
Septynios pilnosios varpos reiškia septynerius der- 
lingus metus, kurie bus Egipte. Tuščiosios varpos 

reiškia septynerius nevaisingus metus, kurie bus po 
gerųjų. Jie prarys visas derliaus liekanas, ir badas 
ištiks visur. Karaliau, pasiieškok išmintingo vyro, 
kad sutaupytų maisto bado metams! 

Labai nustebo faraonas ir tarė: 

— Dievas tau apreiškė visa, ką sakei. Kur man 
rasti gudresnį už tave. Skiriu tave visos Egipto že- 
mės vyresniuoju! “ 


Faraonas užmovė savo žiedą Juozapui ant ran- 
kos ir aprengė karališkais drabužiais. Paskui paso- 
dino į karališkąjį vežimą ir vežiojo po sostinę, kad 
žmonės jį pagerbtų. 

Juozapo pranašavimas tikrai įvyko. Buvo sep- 
tyneri labai derlingi metai. Juozapas surinko daug 
grūdų ir supylė juos į didelius sandėlius. Kai atėjo 
bado metai, Juozapas atidarė sandėlius ir maitino 
badaujančius žmones. 

ŠVENTŲJŲ KARALIENĖ 


Juozapas labai saugojosi nedorų minčių, kalbų 
darbų. Jis buvo nekaltos širdies. 

“iš šventųjų didžiausiu širdies nekaltumu pasi- 
ėjo Švenč. Mergelė Marija. Niekuomet ji ne- 
UVO padariusi jokios nuodėmės. Marija vadinama 
Dentujų Karalienė. 

Marijai pagarbinti mes kalbame Švenč. Merge- 
Marijos litaniją. 


Į Kūdikėlį Jėzų 


Sveikas, Jėzau Kūdiki, 
Visad mane saugoki! 
Būk mano širdyj mažoj, 
Duok, kad negyventų joj 
Niekas, kaip tik, Jėzau, Tu! 
A. Jakštas 


kykite į klausimus. 


. Ko Juozapas labai saugojosi? 


„Kas iš šventųjų pasižymėjo didžiausiu širdies nekal- 
„tumu? 


okią maldą mes kalbame Marijai pagarbinti? 


vinys, 


Apžiūrėkite Marijos altorių mūsų bažnyčioje. 
Susiraskite ir perskaitykite Marijos litaniją. 

12. BROLIAI SURANDA JUOZAPĄ 


Nuo bado kentėjo ne tik Egiptas, bet ir kitos 
šalys. Pritrūko duonos net Kanano žemėje, kame 
gyveno Jokūbo šeima. Tada Jokūbas liepė savo 
vaikams keliauti į Egiptą. Jis buvo girdėjęs, kad 
ten galima grūdų nusipirkti. 

Broliai iškeliavo ir laimingai atvyko į Egiptą. 
Nuėję pas Juozapą, žemai jam nusilenkė. J iems nė 
į galvą neatėjo, kad tai yra jų brolis. Juozapas 
juos tuojau pažino, bet nepasisakė. Jis nutarė bro- 
lius išmėginti, ar jie pasitaisė. 

Juozapas paklausė: 

— Iš kur jūs atkeliavote? 

— Iš Kanano žemės. Norime čia maisto nusi- 
pirkti. 

— Jūs esate šnipai ir atvykote mūsų krašto 
ištirti! — rūsčiai jiems tarė Juozapas. 

Nusigando broliai ir ėmė teisintis: 

— Mes esame ramūs žmonės, Mūsų yra dvy- 
lika brolių ir senas tėvas. Dvyliktojo brolio jau 
nebeturime. 

Juozapas dar rūsčiau jiems tarė: 

— Jūs būsite pančiais surakinti, kolei ištirsiu, 
ar tiesą sakote! 

Dar didesnė baimė' apėmė brolius. Jie tyliai 
tarp savęs kalbėjosi: 

— Teisingai kenčiame, nes nusikaltome savo 
broliui Juozapui. Mes jo nepasigailėjome! 

Pamatė Juozapas, kad broliai jau pasitaisė. 
Jam graudu pasidarė ir jis ašarodamas sušuko: 
— Aš esu jūsų brolis Juozapas! 

Broliai nutirpo iš baimės. Jie manė, kad dabar 
susilauks didžiausios bausmės. Bet Juozapas atsi- 
liepė: 
— Nebijokite! Dievas mane siuntė į Egiptą, 
kad jūs badu nenumirtumėte! 


Broliai nusiramino. Juozapas ėmė visus iš 
eilės bučiuoti ir kalbinti. Džiaugsmas buvo neap- 
sakomas. 
Juozapas labai buvo išsiilgęs savo seno tėvo ir š 
daug apie jį klausinėjo. Jis prašė, kad broliai sku- 
iai atvežtų tėvą pas Juozapą. 

Su grūdais ir dovanomis grįžo broliai į savo 
kraštą ir visa papasakojo tėvui. Tėvas labai džiau- 
ėsi ir nutarė su visa šeima kraustytis į Egiptą. 

SUPLIKACIJOS 


Egipte ir kituose kraštuose buvo didelis badas. 
Badas — baisi žmonių nelaimė. 
Šventomis dienomis mes giedame „Šventas Die- 
„ arba suplikacijas. Suplikacijose meldžiame, 
kad Dievas mus saugotų nuo bado ir kitų nelaimiu: 
„Nuo maro, bado, ugnies ir karo gelbėk mus, Vieš- 
patie!"? 

Suplikacijos giedamos per mišias, po mišių ir 
kitais atvejais. Paprastai suplikacijos giedamos 
prie išstatyto Švenč. Sakramento. 


t] 

Atsakykite į klausimus. 


1. Nuo ko išgelbėjo Juozapas Egipto žmones? 
2. Ko mes prašome Dievo, giedodami suplikacijas? 


Uždavinys. 


Giedokite arba skaitykite „Šventas Dieve“. 


13. IZRAĖLITŲ VARGAI EGIPTE 


Jokūbas sū šeima iškeliavo į Egiptą. Kartu su 
savimi pasiėmė tarnus ir visą turtą. „Kelionė buvo 
ilga ir varginga, bet visi laimingai pasiekė Egipto 
žemę. 

Juozapas puikiame vežime pasitiko savo tėvą. 
Susitikę abu ilgai sveikinosi ir iš džiaugsmo verkė. 
Paskui Juozapas tėvą ir brolius nuvedė pas fara- 
oaną, kuris juos labai gražiai priėmė. Faraonas visai 
Jokūbo-Izraėlio giminei leido apsigyventi derlingoje 
„Geseno šalyje. 
“| Dar ilgai ir laimingai gyveno Jokūbas-Izraėlis. 
Prieš mirdamas jis sukvietė visus savo vaikus ir 
kiekvieną atskirai palaimino. Savo sūnui Judui 
"pranešė, kad iš jo giminės kils pasaulio Išganytojas. 
Juozapas taip pat susilaukė ilgo amžiaus. Jis 
mirė turėdamas 110 metų. Prieš mirtį apreiškė savo 
broliams, kad jų palikuonis Dievas išves iš Egipto 
ir vėl grąžins į pažadėtąją Kanano žemę. 
Izraėlio vaikams gerai sekėsi Egipte. Jie pasi- 
darė turtingi ir jų skaičius labai padaugėjo. Iš Jo- 
kūbo-Izraėlio šeimos išaugo didelė izraėlitų tauta. 
Tada egiptiečiai ėmė bijoti, kad izraėlitai nepakeltų 
maišto, ir ėmė juos persekioti. 
Vienas faraonas perkėlė savo sostą į kitą mies- 
tą. Naują sostinę reikėjo išpuošti ir aptverti aukš- 
omis mūro sienomis. Prie darbų buvo atvaryti 
raėlitai. 
Bet ir varge izraėlitų skaičius vis augo. Tada 
araonas įsakė visus gimusius jų berniukus skan- 
dinti Nilo upėje. Izraėlitai graudžiai vaitojo ir 
eldė, kad Dievas juos gelbėtų. 

PSALMĖS 


Izraėlitai pateko į vargą ir šaukėsi Dievo pa- 
galbos. Jie kalbėjo maldas ir giedojo giesmes. 

Izraėlitų giesmės vadinasi psalmės. Iki mūsų 
laikų yra išlikę 150 psalmių. Jos ir dabar giedamos 
mūsų bažnyčiose, kai laikomi mišparai. 

Procesijų metu ir prieš mišias daug kur gie- 
dama 45-ji psalmė. Ji prasideda žodžiais: „Dievas 
mūsų prieglauda ir stiprybė, veikiausioji pagalba 
varguose“. 


Atsakykite į klausimus. 
1. Į ką šaukėsi izraėlitai, patekę nelaimėn? 


2. Kaip vadinasi izraėlitų giesmės? 
3. Kada dabar giedamos ipsalmės bažnyčioje? 


Uždavinys. 


1. Susiraskite maldaknygėje ir skaitykite mišparų psalmes. 
2. Skaitykite ar giedokite „Dievas mūsų prieglauda“. 


14. MOZĖ 


Vieni izraėlitų tėvai turėjo dukrelę Marytę ir 
sūnų Aroną. Dievas jiems davė dar vieną vaikutį, 
kuris buvo nepaprastai gražus. 

Motina tris mėnesius slapstė kūdikį nuo egip- 
tiečių. Matydama, kad sunku bus jį toliau išsau- 
oti, nupynė iš nendrių pintinę, aptepė ją sakais ir 
dėjo ten vaikutį. Pintinę su vaikučių ji paslėpė 
nendrėse, kurios augo Nilo upės pakrantėje. Ma- 
rytei liepė iš tolo stebėti, kas su vaiku atsitiks. 
Netrukus faraono duktė atėjo į upę maudytis. 
amačiusi nendrėse pintinę, liepė tarnaitėms ją 
atnešti. Pintinėje buvo rastas kūdikis, kuris gailiai 
verkė. 
— Tai izraėlitų vaikas, — pasakė karalaitė ir 


. 


Tada pas karalaitę atbėgo Marytė ir tarė: 

— Aš žinau moterį, kuri galėtų kūdikį auginti. 
— Pakviesk ją man! — įsakė karalaitė. 
Nudžiugo Marytė ir atvedė savo motiną. Ka- 
ralaitė padavė jai kūdikį ir liepė pas save laikyti, 

kol jis paaugs. Už kūdikio priežiūrą dar pažadėjo 
gausiai atlyginti. Ę 

Vaikui paaugus, karalaitė pasiėmė jį pas save 
ir davė jam Mozės vardą. Mozė — reiškia iš van- 
dens ištrauktasis. Gera buvo Mozei karaliaus rū- 
muose. Ten jis išėjo visus egiptiečių mokslus ir 
pasidarė labai išmintingas. Iš savo motinos jis 
išmoko mylėti tikrąjį Dievą ir savo tautą. 

Mozė matydavo, kaip egiptiečiai vargina izra- 
ėlitus, ir jam labai jų gailėjo. Ne vieną kartą jis 
izraėlitus užtarė ir nuo mirties išgelbėjo. Tada 
karalius labai supyko ir nutarė Mozę nužudyti. 

Sužinojęs karaliaus sumanymą, Mozė pabėgo į 
Madijano kraštą. Ten jį priglaudė vienas turtingas 
žmogus, pas kurį jis 40 metų ganė bandą. 


ŠVĘSTASIS VANDUO 


Mozė buvo paslėptas nuo priešų Nilo upėje. 
Taip upės vanduo išgelbėjo Mozę. 

Nuo gimtosios nuodėmės mus išgelbėjo krikšto 
vanduo. Krikšto vanduo nuplovė mums gimtąją 
nuodėmę ir padarė nekaltais Dievo vaikais. 

Dabar mažąsias mūsų nuodėmes nuplauna 
švęstasis vanduo. Švęstasis vanduo laikomas namie 
ir bažnyčios prieangyje. Jei pamaldžiai pasišlaks- 
tome švęstuoju vandeniu ir gailimės dėl nuodėmių, 
Dievas atleidžia mums mažąsias mūsų nuodėmes. 

Sekmadieniais bažnyčioje prieš iškilmingąsias 
mišias kunigas pašlaksto visus susirinkusius žmo- 
nes. Kunigas užgieda giesmę „„Asperges me“, o mes 
eldžiamės: 

— Apšlakstyk mane, Viešpatie, ysopu, ir būsiu 
piplautas; mazgok mane, ir pasidarysiu baltesnis 
už sniegą! 


Atsakykite į klausimus. 


1. Kokioje upėje išsigelbėjo Mozė? 
2. Kokią nuodėmę mums nuplovė krikšto vanduo? 
3. Kokias nuodėmes nuplauna švęstasis vanduo? 


Uždavinys. 


1. Apžiūrėkite švęstojo vandens indus mūsų bažnyčios prie- 
 angyje. 

„ Suraskite maldaknygėje ir perskaitykite maldas šlaks- 
tant švęstuoju vandeniu. 


15. DIEVAS APSIREIŠKIA MOZEI 


Vieną kartą Mozė nusivarė avis į tolimą dy- 

kumą. Mato — liepsnoja krūmas, bet nesudega. 

Nustebo Mozė ir eina arčiau pasižiūrėti. Kai prisi- 
tino, iš ugnies pasigirdo balsas: 

“ — Moze, Moze! Aš'esu tavo tėvų — Abraomo, 

aoko ir Jokūbo Dievas! 

Mozė paslėpė savo veidą ir nedrįso pažvelgti į 
Dievą. Balsas toliau jam kalbėjo: 

— Mačiau Egipte savo tautos vargus. Noriu ją 
grąžinti į Kanano žemę. Eik ir sakyk tai faraonui! 

Pabūgo Mozė tokio Dievo įsakymo. Jis ėmė 
išsikalbėti, kad faraonas netikės jo žodžiams. 
Viešpats jam tarė: 

— Ką tu laikai savo rankoje? 

— Lazdą, — atsakė Mozė. 

— Mesk ją į žemę! — įsakė Dievas. 

Mozė metė į žemę lazdą, ir ji žalčiu pavirto. 

— Imk jį už uodegos! 

Mozė paėmė, ir žaltys vėl atvirto lazda. Die- 
vas tarė: 

— Padarysi tą ir kitus stebuklus ir faraonas 
įtikės. 

Mozė paklausė Dievo ir tuojau iškeliavo į Egip- 
tą. Kelyje susitiko brolį Aroną ir visa jam papasa- 
kojo, ką Dievas buvo liepęs. Tada abu nuėjo pas 
įzračlitus ir pranešė jiems Dievo valią. Izraėlitai 
džiaugėsi ir garbino Viešpatį. 

Paskui Mozė su Aronu nuėjo pas faraoną ir 
„pareikalavo, kad jis išleistų izraėlitus iš Egipto. 
araonas ėmė iš jų žodžių ir iš Dievo juoktis. Mozė 
"darė stebuklus, bet faraonas vis tiek nenusileido. 
"Tada Dievas ėmė skaudžiai bausti egiptiečius. Var- 
gino juos viena bausme po kitos. Faraonas pyko, 

et buvo neperkalbamas. 

Pagaliau Dievas siuntė pačią skaudžiausią baus- 
mę. Vieną naktį išmirė visi egiptiečių pirmagimiai 
vaikai. Bemaž nebuvo namų, kuriuose nebūtų nu- 
irėlio. Faraonas nusigando ir leido izraėlitams 
"kraustytis iš Egipto. 


DIEVAS SU MUMIS 


Mozė buvo labai laimingas. Jam pasirodė Die- 
was ir su juo kalbėjo. 

"Mes esame dar laimingesni. Gerasis Jėzus atei- 
na net į mūsų širdį. Jėzų į savo širdį mes galime 
dažnai priimti ir Jam visa pasakyti, ko tik mes 
trokštame. 

"Per mišias kunigas kelis kartus atsigręžia į 
"žmones ir linkėja, kad Dievas nuolat būtų su mu- 

mis. Jis sako: Dominus vobiskum! Tai reiškia: 
Teesie Viešpats su jumis. Tarnas už žmones kuni- 
gui atsako: Et kum spiritu tuo. Tai reiškia: Teesie 
ir su tavimi (su tavo dvasia). 


Atsakykite į klausimus. 


1. Su kuo turėjo laimės Mozė kalbėtis? 
2. Su kuo mes galime kalbėtis, priėmę Komuniją? 
3. Ką reiškia žodžiai — Dominus vobiskum? 


Uždavinys. 


1. Klausykite, kokius posakius kunigas taria arba gieda 
mišių metu. 
2. Parašykite žinomus jums mišių posakius, 


16. IZRAĖLITAI KRAUSTOSi Iš EGIPTO 


Mozė liepė izraėlitams susirinkti į vieną vietą. 
Visiems suėjus, pasidarė didelė minia. Vienų vyrų 
buvo apie 600 tūkstančių žmonių. 

Gražiai susitvarkę, izraėlitai pradėjo keliauti. 
Jų priešakyje ėjo debesies stulpas, rodydamas kelią. 
Dieną jis buvo tamsus ir dengė nuo saulės karščio, 
o naktį švietė. 

Trečiąją kelionės dieną izraėlitai priėjo Raudo- 
nąją jūrą ir ten sustojo pailsėti. Tuo tarpu fara- 
onas apsimąstė ir nutarė izraėlitus atgal grąžinti. 
Jis pasiėmė didelę kariuomenę ir išsivijo. 
Nusigando izraėlitai, kai tolumoje pamatė egip- 
tiečius. Vieni maldavo Dievo pagalbos, kiti ėmė 
Mozei prikaišioti, kam juos išvedė iš Egipto. Mozė 
xisus ramino ir liepė Dievu pasitikėti. 

Atėjo vakaras. Debesies stulpas atsistojo tarp 
zračlitų ir egiptiečių. Izraėlitams jis švietė, o egip- 
iečiams padarė dideles tamsybes. Faraono kariuo- 
menė nieko nebegalėjo matyti ir nutarė laukti ryto. 
„Tada Mozė priėjo prie jūros ir ištiesė lazdą. 
Vanduo ėmė į dvi pusi skirtis, ir per jūrą pasidarė 
ausas takas. Izraėlitai laimingai persikraustė į 
kitą jūros krantą. . 

Rytą egiptiečiai neberado izraėlitų, tik pamatė 
per jūrą taką. Faraonas su kariuomene tuojau pra- 
dėjo jūros taku žygiuoti. Nuėjus jiems iki jūros 
ridurio, kilo baisi audra su žaibais. Egiptiečiai išsi- 
žando ir pradėjo šaukti: 

— Bėkime nuo izraėlitų! Dievas prieš mus ko- 
joja! 

Tačiau pabėgti jie nesuspėjo. Dievui įsakius, 
Iozė pamojo lazda. Vanduo užliejo taką ir fara- 
onas su visa savo kariuomene prigėrė. 

“| Izraėlitai buvo išgelbėti ir giedojo Dievui padė- 
giesmes. 2 

"ŠV. TĖVAS 
Mozė buvo izraėlitų vadas ir užtarėjas pas Die- 
vą. Krikščionims vadovauti ir mokyti Kristus pa- 
skyrė šv. Petrą. 


Šv. Petras gyveno Italų žemėje, Romos mieste. 
Jam mirus, jo įpėdiniu liko Romos vyskupas, vadi- 
namas Šventuoju Tėvu, arba Popiežiumi. 

Nuo šv. Petro iki mūsų laikų yra buvę jau 
261 popiežius. Dabartinis popiežius vadinasi Pi- 
jus XII. 

sakykite į klausimus. 


Ką Kristus paskyrė krikščionims vadovauti? 
. Kame gyveno šv. Petras? 

3. Kas, šv. Petrui mirus, liko jo įpėdinis? 

4. Kas dabar yra popiežiumi? 


opiežius Pijus XII gimė 1876 metais kovo mėn. 2 d. Iš- 
ipręskite, kiek turi amžiaus Pijus XII? 


17. STEBUKLAI DYKUMOJE 


Perėję jūrą, izraėlitai toliau keliavo į Kanano 
žemę. Teko eiti per didelę dykumą. Pasiimtas iš 
gipto maistas buvo suvalgytas ir daugiau nebuvo 
jo kur gauti. Izraėlitai ėmė bartis ir nekantrauti. 
Susirūpino Mozė ir šaukėsi Dievo pagalbos. 
Viešpats tarė Mozei: 

— Išgirdau Izraėlio sūnų dejavimus. Pranešk 
Jiems, kad vakarais valgys mėsos, o rytais pasiso- 
duona. Tegu žino, kad aš esu Viešpats, jūsų 
Dievas! 

. Kaip Dievas buvo sakęs, taip ir įvyko. Vakare 
į dykumą atlėkė tiek putpelių, kad jų lengvai buvo 
galima rankomis pasigauti. Visi jas gaudė, kepė ir 
valgė. 

Rytą įvyko kitas stebuklas. Žemė buvo apsi- 
dengusi baltais grūdeliais, kaip kruopomis. Izraė- 
litai prisirinko kruopų ir iš jų išsikepė skanios duo- 
nos. Kruopos buvo mana pavadintos. Nuo to laiko 
izraėlitai vakarais iki soties turėdavo mėsos, 0 Ty- 
tais — duonos. t 

Stebuklingai Dievo maitinami, izraėlitai toliau 
keliavo. Kartą jie atėjo į tokią vietą, kur visai van- 
dens nebuvo. Žmonės ir gyvuliai trokšte troško. 

fėl visa tauta ėmė murmėti. Mozė nebežinojo nė 
daryti. Dievas jam tarė: 

— Imk savo lazdą, eik prie uolos ir stuktelk. 
uolos ištekės tiek vandens, kad jo užteks ir žmo- 
ėms ir gyvuliams. 


Mozė taip ir padarė. Jis pasiėmė lazdą ir stuk- 
ėjo į uolą, iš kurios ėmė gausiai tekėti vanduo. 
isi atsigėrė ir pasigirdė gyvulius. 

Taip Dievas dykumoje globojo Izraėlio tautą. 


DANGAUS DUONA 


Dievas izraėlitus stebuklingu būdu globojo dy- 
oje. Net siuntė maną iš dangaus, kad jie badu 
enumirtų. 

Dabar Dievas taip pat nuolat rūpinasi mūsų 
reikalais. Jis duoda maisto mūsų kūnui ir sielai. 
Sielos maistas — Švenčiausiasis Sakramentas, arba 
Komunija. 

Jėzus nori, kad mes būtume geri ir dažnai ei- 
tume šv. Komunijos. 


Malda prieš valgant 


Palaimink, Viešpatie, mus ir šias dovanas, kurias val- 
gysime iš Tavo Apvaizdos. Per Kristų, mūsų Viešpatį. Amen. 


Malda pavalgius 


Dėkui Tau, visagalis Dieve, už tas dovanas, kurias 
valgėme, ir už visas mums suteiktas gėrybes, kursai gy- 
veni ir viešpatauji per amžius. Amen. 


Atsakykite į klausimus. 


1. Kuo Dievas maitino izraėlitus dykumoje? 
2. Kas atsitinka, kai žmogus pritrūksta maisto? 
3. Kokį maistą Dievas davė mūsų sielai stiprinti? 


Uždavinys. 


Papasakokite, kaip Jėzus įsteigė Švenčiausiąjį Sakramentą. 

18. DIEVAS DUODA įĮSAKYMUS 


Du mėnesiu klajojo izraėlitai dykumoje. Pa- 
liau jie atėjo pas Sinojaus kalną. Debesies stul- 
as pakilo ir sustojo kalno viršūnėje. Suprato 
aėlitai, kad ir jie turi čia sustoti. 

Mozė įlipo į kalną. Ten jam apsireiškė Dievas 
tarė: š 

— Pasakyk Izraėlio vaikams, kad jie apsi- 
praustų ir išplautų savo drabužius. Už trijų dienų 
albės į juos Viešpats! 

Mozė pranešė izraėlitams, ką Dievas buvo sa- 
kęs. Su baime visi laukė, kada prašneks Dievas, 
rengėsi. 

Trečiąją dieną kalno viršūnė storai apsiniaukė. 
užaibavo žaibai ir sugriaudė perkūnas. Pasigirdo 
imito balsas, kuris vis balsiau skambėjo. Virpė- 
i iš baimės izraėlitai prisiartino prie pat kalno. 
ada viskas nutilo ir atsiliepė Viešpaties balsas: 
-— Aš esu Viešpats, tavo Dievas! 

„ Neturėk kitų dievų, tiktai mane vieną. 

„ Netark savo Viešpaties vardo be reikalo. 
Sekmadienį švęsk. 

Gerbk savo tėvą ir motiną. 

Nežudyk. 

„ Nepaleistuvauk. 

Nevok. 

„ Nekalbėk netiesos. 


ARA PLN 

9. Negeisk savo artimo moteries. 

10. Negeisk nė vieno daikto, kuris yra tavo 
artimo. 

Nustojo Dievas kalbėjęs. Vėl ėmė dundėti per- 
Kūnai ir sutrimitavo trimitai. Apimti baimės, izra- 
ėlitai grįžo į savo palapines. 

Mozė įlipo į kalną. Ten Dievas jam apreiškė 
įvairius įstatymus. Be to, Mozė gavo ir dvi akme- 
nines plokštes, kuriose buvo surašyta dešimtis 
Dievo įsakymų. 

TIKĖJIMO VADAI 


Dievas davė izraėlitams dešimtį įsakymų. Mozė 
iškino Dievo įsakymus ir mokė, kaip reikia juos 
aikyti. 

"Dabar tikėjimo dalykų moko mus Šv. Tėvas, 
vyskupai ir kunigai. Jie yra mūsų tikėjimo vadai. 
Savo tikėjimo vadų reikia klausyti ir juos 
erbti. Jėzus pasakė apaštalams: 

— Kas jūsų klauso, manęs klauso, kas jus nie- 
kina, mane niekina. 


Atsakykite į klausimus. 


1. Kas mokė izraėlitus ir aiškino jiems Dievo įsakymus? 
2. Kas dabar mus moko tikėjimo dalykų? 
„ Kaip mes privalome elgtis su savo tikėjimo vadais? 


Uždavinys. 


Parašykite, kaip jūs pagerbiate kunigą, susitikę gatvėje, 
mokykloje per pamokas ir bažnyčioje. 


19. IZRAĖLITAI GRĮŽTA Į KANANĄ 


Beveik ištisus metus gyveno izraėlitai prie Sino- 
jaus kalno. Pagaliau debesies stulpas pakilo ir ėmė 
linkti pirmyn. Izraėlitai visa pasiėmė ir toliau 
keliavo. 

Kelionė buvo sunki ir varginga. Saulė kepino, 
troškulys vargino. Dykumoje kito maisto nebuvo, 
kaip tik mana ir putpelės. Viskas nusibodo izraėli- 
tams. Jie pradėjo gailėtis Egipto ir kelti maištą. 


Dievas neklusnius izračlitus pabaudė. Jie pa- 
teko į tokią vietą, kur buvo daug nuodingų žalčių. 
Ką žalčiai įgildavo, tas turėjo mirti. 

Nusigando izraėlitai ir ėmė gailėtis, kam prieš 
Dievą murmėjo. Jie prašė, kad Mozė juos gelbėtų. 
Mozė meldėsi ir Dievas jam apreiškė: 

— Padaryk varinį žaltį ir pakabink ant stiebo. 
Kas įgiltas ateis ir pažvelgs, bus gyvas! i 

Mozė pakabino varinį žaltį. Įgiltieji ateidavo 
pažiūrėti ir nebemirdavo. 

Keturiasdešimt metų izraėlitai klajojo dykumo- 
je. Mirė Aronas ir kiti vyresnieji, Prie pat Kanano 

mirė ir Mozė. Izraėlitai graudžiai jį apverkė ir kalne: 
palaidojo. 

Toliau izraėlitams vadovavo Jozuė. Jis įsakė 
pirmyn keliauti. Tuojau visi susitvarkė ir gražiai 
žygiavo. 

Už Jordano upės jau buvo Dievo žadėtoji Ka- 
nano žemė. Izraėlitai perėjo upę ir linksmai šventė 
savo Velykas. Dabar jau visokio maisto turėjo pa- 
kankamai. Mana iš dangaus nustojo kritusi. 

Per šešerius metus Jozuė užvaldė visą Kanano 
žemę. Ji buvo padalinta į 12 dalių ir atiduota 12-kai 
Izraėlio giminių. Taip izraėlitai vėl įsigyveno savo: 
senojoje tėvynėje. 


PALESTINA 


Izraėlitams gyventi Dievas skyrė Kanano žemę, 
arba Palestiną. Izraėlitai mylėjo savo žemę ir daug 
dėl jos kovojo. 

Palestina brangi ir mums, nes ji yra mūsų Išga- 
ytojo Jėzaus Kristaus tėvynė. 

Betliejaus miestelyje gimė Jėzus, o Nazarete 
veno ir augo. Sulaukęs 30 metų, apsikrikštijo 
Jordano upėje ir pradėjo mokyti žmones. 

Savo mokslą Jėzus patvirtino daugeliu stebuk- 
ų. Pirmąjį stebuklą padarė Kanoje, o kitus — 
itose vietose. 

Jėzus mirė dėl mūsų ant kryžiaus Jeruzalės 
mieste, Kalvarijos kalne. Nuo Alyvų kalno, kuris 
yra prie Jeruzalės, Jėzus įžengė į dangų. 

Palestinos žemę suvilgė Kristaus ir pirmųjų 
krikščionių kraujas, todėl ji dar vadinama Šven- 
toji Žemė. 


Atsakykite į klausimus. 


1. Kaip vadinasi izračlitų tėvynė? 

2. Kodėl mums brangi Palestina? 

3. Kuriuose miesteliuose Jėzus gimė ir gyveno? 
4. Kuriame mieste Jėzus kentėjo ir mirė? 


Uždavinys. 


1. Papasakokite kurį nors Kristaus stebuklą. 
2. Surašykite jums žinomus Palestinos vietovardžius. 


20. ŽMONĖS LAUKIA IŠGANYTOJO 


Ilgą laiką izraėlitai laimingai gyveno savo tė- 
vynėje. Gražiai juos valdė teisėjai ir karaliai. La- 
biausiai pasižymėjo savo išmintimi karalius Dovydas 
ir Saliamonas. 

Vėliau izraėlitai ėmė draugauti su stabmel- 
"džiais. Jų tikėjimas labai susilpnėjo. Daug kur 
įsigalėjo net stabmeldžių papročiai ir mokslas. 
Izraėlitams įspėti Dievas siuntė pranašus. Pra- 
našai ragino žmones mylėti Dievą ir klausyti jo 
įsakymų. Be to, jie pranešinėjo būsimuosius įvy- 
kius. Ypačiai daug ką papasakojo apie būsimąjį 
Išganytoją. 

Bet izraėlitai pranašų mažai teklausė. Tada 
Dievas jiems siuntė vieną bausmę po kitos. Pales- 
tiną užkariavo svetimų kraštų kariuomenė ir izra- 
ėlitams atėjo labai sunkios dienos. 

Nelaimėje izraėlitai ėmė šauktis į Dievą. Taip 
pat jie vis labiau pradėjo laukti Išganytojo. Geres- 
nieji izraėlitai, iškėlę aukštyn rankas, graudžiai 
"maldavo: 

— Rasok, dangau, iš aukštybių ir debesys teiš- 
lyja Teisingąji! 

Pagaliau Dievas išklausė žmonių maldų ir Bet- 
liejaus miestelyje gimė pasaulio Išganytojas Jėzus 
Kristus. 


EVANGELIJOS 


Jėzus gyveno žemėje 33 metus. Paskutiniuosius 
3 metus Jėzus mokė žmones ir darė stebuklus. 

Kristaus gyvenimą ir mokslą aprašė apaštalai ir 
jų mokiniai. Jie parašė 27 knygas. Tos knygos 
vadinasi Naujojo Įstatymo Šventasis Raštas. 

Iš visų Šv. Rašto knygų svarbiausios yra 4 kny- 
gos, vadinamos evangelijomis. Jas parašė 4 evan- 
gelistai: šv. Matas, šv. Morkus, šv. Lukas ir šv. 
Jonas. 

Kiekvieną šventadienį prieš pamokslą kunigas 
skaito vieną evangelijos straipsnelį. Žmonės susto- 
ja ir pamaldžiai evangelijos skaitymą išklauso. 

Atsakykite į klausimus. 


1. Kokiais žodžiais izraėlitai meldėsi, laukdami Išganytojo? 
2. Kiek metų Jėzus gyveno žemėje? 

3. Į kelias knygas surašytas Kristaus mokslas? 

4. Kaip vadinasi svarbiausios keturios Šv. Rašto knygos? 


"Uždavinys. 


1. Gerai apžiūrėkite mūsų bažnyčios sakyklą. 
2. Gerai išklausykite ir paskui mokykloje atpasakokite bū- 
simojo sekmadienio evangeliją. 

DIEVO NAMUOSE 


1. DIEVO NAMAI SENOVĖJE 


Dievą galima visur garbinti. Gražiausiai galima 
Dievą pagarbinti Dievo namuose — bažnyčioje. 

Senų senovėje žmonės neturėjo bažnyčių. Jie 
susirinkdavo į kurią nors gražesnę aikštelę ar kal- 
nelį ir čia melsdavosi. 

Pamaldos taip-pat būdavo labai paprastos. Su- 
sirinkusieji pasidarydavo iš akmenų ar žemės alto- 
rių — aukurą. Ant aukuro padėdavo javų, vaisių 
ar parinktąjį gyvulį ir sudegindavo. Kartu su au- 
kos dūmais jie siųsdavo į dangų ir savo maldas. 
Taip Dievą garbino Sanas Abelis, Papa: ASai 
omas ir kiti. 

Bet lauke ne visada būdavo patogu Bs gar- 
binti. Vėjas ir lietus dažnai trukdydavo melstis. 
Žmonės ėmė statyti pamaldoms Dievo namus — 
bažnyčias. Laikui bėgant atsirado daug gražių 
Dievo namų. 

Izračlitams pirmąją bažnyčią pastatė Mozė prie 
Sinojaus kalno. Ji buvo sukalta iš lentų ir apdengta 
brangiais kailiais. Mozės bažnyčia buvo nedidelė. 
Ją lengvai buvo galima išardyti ir perkelti iš vie- 
nos vietos į kitą. 

Vėliau izraėlitai susilaukė didelės, nekilnojamos 
„bažnyčios. Ją pastatė Jeruzalės mieste karalius 
Saliamonas. Saliamono bažnyčia stovėjo aukštame 
kalne ir buvo labai graži. 

Bažnyčios pašventimas buvo nepaprastai iškil- 

ingas. Į pašventimą susirinko didžiausios žmonių 
minios. Giedojo giesmes didelis kunigų choras, o 
jam pritarė trimitininkai ir kanklininkai. Ant au- 
kuro buvo padėta auka. Tada pats karalius Salia- 


Staiga įvyko stebuklas: iš dangaus nukrito 
ugnis ir sudegino padėtąją auką. Visi suprato, kad 
Dievui patinka naujoji bažnyčia ir žmonių maldos. 
Nuo to laiko Saliamono bažnyčia pasidarė visos 

izraėlitų tautos šventovė. Kiekvienas, kuris šaukda- 
vosi čia į Dievą, susilaukdavo pagalbos. 

Bet Saliamono bažnyčią ištiko nelaimė. Vieną 
kartą izraėlitus užpuolė svetima kariuomenė. Jeru- 
zalės miestas buvo sudegintas. Sudegė tada ir gra- 
žioji Saliamono bažnyčia. 

Izraėlitai toje pačioje vietoje vėl pasistatė di- 
delę bažnyčią. Ji jau nebebuvo tokia graži kaip 
Saliamono bažnyčia. Bet ši bažnyčia sulaukė Kris- 
taus laikų. Į ją šventėse ėjo melstis mūsų Išgany- 
tojas Jėzus Kristus ir ten mokė žmones. 


Uždavinys. 
1. Prisiminkite ir papasakokite, kaip aukojo Dievui aukas 
Kainas ir Abelis. 


2. Papasakokite, kaip 12 metų Jėzus buvo pasilikęs tarp 
mokytojų Jeruzalės bažnyčioje. 


2. MŪSŲ LAIKŲ BAŽNYČIOS 


Kristus ir jo mokiniai eidavo melstis į Jeruzalės 
bažnyčią. Ten pat melsdavosi ir pirmieji krikščio- 
nys. Bet žydai ėmė krikščionių labai nekęsti ir juos 
persekioti. Tada krikščionys pradėjo įsirengti savo 
atskiras bažnyčias. Dabar visuose kraštuose yra 
daug gražių krikščionių bažnyčių. 

Įžymiausia visame pasaulyje bažnyčia — šv. 
etro bazilika Romoje. Ji pastatyta toje vietoje, 
ur buvo nukankintas apaštalas Petras, 


Šv. Petro bazilika buvo statoma 123 metus. Ji 
a tokia didelė, kad joje lengvai gali sutilpti 70 
ūkstančių žmonių. Be to, ji yra labai graži. Iš 
olimiausių kraštų atvyksta žmonės jos gražumo 
asižiūrėti. 


Kiekvienam krikščioniui katalikui šv. Petro ba- 
ilika yra labai brangi. Ji mums primena pirmąjį 
piežių apaštalą Petrą. Prie jos gyvena ir dabar- 
inis popiežius. Jis ten laiko savo pamaldas ir už 
mus meldžiasi. 

Lietuva taip pat turi daug įžymių bažnyčių. 
Ypačiai savo bažnyčiomis yra garsus Vilniaus 
miestas. 

"Savo senumu ir gražumu pasižymi Vilniaus ka- 
tedra-bazilika. Ji pastatyta toje vietoje, kur seno- 
vėie buvusi lietuvių stabmeldžių šventykla. Šven- 
tyklos aukuro likučius dar ir dabar galima matyti 
už didžiojo bazilikos altoriaus. 

Vilniaus bazilikoje yra gražiai išpuošta koply- 
čia. Koplyčioje, brangiame karste, guli padėti Lie- 
tuvos karalaičio šv. Kazimiero palaikai. Žmonės 
gausiai lanko Vilniaus baziliką ir meldžiasi į mūsų 
globėią šv. Kazimierą. 

Vilniuje vra labai garsi Aušros Vartų koplyčia. 
Koplyčios altoriuje yra stebuklingas Dievo Motinos 
paveikslas. Žmonės ligose ir nelaimėse šaukiasi 
Aušros Vartuose į Mariją ir ten ne vienas išprašo 
sau pagalbos. 

Kaune yra keletas labai senų bažnyčių. Seniau- 
sia iš jų yra katedra-bazilika ir pranciškonų baž- 
nyčia. Abi jas yra pastatęs Lietuvos kunigaikštis 
Vytautas Didysis. Jos turi daugiau kaip po 500 
metų. 

Savo bažnyčiomis garsi yra Šiluva ir Žemaičių 
Kalvarija. Tose bažnyčiose yra stebuklingi Dievo 
Motinos paveikslai. Iš visos Lietuvos keliauja žmo- 
nės į Šiluvą ir Žemaičių Kalvariją ir meldžiasi į 
Dievo Motiną Mariją. 

Uždavinys. 


1. Išvardykite bažnyčias, kuriose jums teko būti. 
2. Papasakokite, kuri bažnyčia jums labiausiai patiko ir 
kodėl patiko. 


3. LIETUVIŲ TAUTOS ŠVENTOVĖ 


Lietuvių tauta Kristų pasikvietė savo Globėjų 
Valdovu. Tai įvyko 1934 metais liepos mėn. 
1 dieną Kaune. 

Tada iš visos Lietuvos tūkstančiai žmonių su- 
važiavo į Kauną. Giedodami giesmes, su vėliavo- 
mis, visi suėjo į vieną didelę Kauno aikštę. Atvyko 
aikštę Lietuvos vyskupai ir daug svečių iš užsie- 
nio. Visi suklaupė prieš išstatytąjį altoriuje Šven- 
iausiąjį Sakramentą ir karštai meldė Jėzų: | 
— Jėzaus Širdie, teateinie tavo Karalystė bran- 
gioje mūsų Lietuvoje! 

Šiais žodžiais visi prašė, kad Jėzus nuolat būtų 
mumis ir saugotų mūsų tėvynę nuo visokių ne- 
laimių. Savo Valdovui — Kristui lietuviai tada pa- 
sižadėjo pastatyti gražius namus — Kristaus Prisi- 
kėlimo bažnyčią. 

Tuojau Kaune buvo pradėta statyti Kristaus 
Prisikėlimo bažnyčia. Kas kuo galėdamas padėjo 

ažnyčią statyti. 

Labai daug bažnyčiai padėjo Lietuvos vaikai. 
Jie savo lėšomis atgabeno iš Palestinos, nuo Alyvų 
kalno, kertinį pamatams: akmenį. Taip pat jie per 
tėvelius ir mokytojus daug paaukojo sutaupytųjų 
savo pinigų. Lietuvos vaikų aukomis buvo nupirkta 
didžioji dalis Prisikėlimo bažnyčios plytų. 

Prisikėlimo bažnyčia yra mūsų tautos šventovė. 
Joje kiekvieną dieną kils į dangų maldos už mūsų 

tėvynę Lietuvą. Bažnyčia taip pat mums nuolat 
rimins, kad Jėzų mes pasirinkome savo tėvynės 
lobėju ir Valdovu. 


ždavinys. 


užinokite, kada ir kaip buvo pastatyta mūsų parapijos 
žnyčia. 


4. KAIP MES EINAME Į BAŽNYČIĄ 


Jėzus buvo geras vaikas. Jis mylėjo savo tėve- 
ius ir gražiai jų klausė. Jėzus taip pat labai my- 
ėjo savo Dangaus Tėvą. Jis dažnai pats vienas 

Jėzus ir mums įsakė melstis. Mes taip ir da- 
+1o0me. Rytą, pabudę iš miego, pakalbame nors 
trumpas ryto maldeles. Vakare, eidami gulti, su- 
kalbame vakaro poterius. Taip pat pasimeldžiame 
prieš valgį ir pavalgius, prieš pamokas ir po pamo- 
kų. Gražu, kada tik galime, pasimelsti. 

Šventomis dienomis, ir net šiokiadieniais, eina- 
me melstis į bažnyčią. Eidami į bažnyčią, tvarkin- 
gai ir švariai apsirengiame. Maldoms kalbėti pasi- 
imame maldaknygę ar rožančių. Labai žiūrime, kad 
nepavėluotume į pamaldas. 


Jau iš toli mes pamatome bažnyčią. Ji daug 
didesnė ir gražesnė už kitus namus. Dažnai baž- 
nyčia turi vieną ar du bokštu su kryžiumi viršū- 
nėje. Tada bažnyčia dar iš toliau matosi. Iš bokštų 
su kryžiumi tuojau visi sužino, kad čia yra Dievo 
namai. 

Eidami į bažnyčią, pirmiausia įeiname į aptvertą 
bažnyčios kiemą. Bažnyčios kiemas vadinasi šven- 
torius. Jame yra pastatytų kryžių ir statulų. Šven- 
toriuje kartais daromos procesijos ir laikomos pa- 
maldos. Šventorius — pašvęsta vieta, todėl jame 
elgiamės gražiai ir tyliai. 

Iš šventoriaus, pro bažnyčios duris, mes įeina- 
me į bažnyčios prieangį (bobinčių). Čia randame 
pakabintą kryžių ir indą su švęstuoju vandeniu. Į 
švęstąji vandenį truputį suvilgome pirštus ir persi- 
žegnojame. Pamaldžiai persižegnodami švęstuoju 

vandeniu, gauname mažųjų savo nuodėmių atlei- 
dimą. 

Iš bažnyčios prieangio patenkame į pačią baž- 
nyčią. Čia pamatome daugiau žmonių. Vieni sėdi 
suoluose, kiti stovi arba klūpo. Visi atsigręžę į di- 
diji altorių. Ten yra Jėzus Švenčiausiame Sakra- 
mente. Mes atsiklaupiame, palenkiame galvą ir 
pasveikiname Jėzų šiais žodžiais: 

— Garbinkime Švenčiausiąjį Sakramentą, Jė- 
zaus Kristaus, mūsų Viešpaties, tikrąjį Kūną ir 
Kraują. Dabar ir visados ir per amžius. Amen. 


Uždavinys. 


1. Apžiūrėkite mūsų šventoriaus kryžius ir paminklus. 
2. Išmatuokite, kiek mūsų bažnyčia turi ilgumo ir platumo. 


5. KĄ MES MATOME BAŽNYČIOJE 


Bažnyčioje yra įvairių daiktų. Svarbiausias 
bažnyčios daiktas — altorius. Prie altoriaus laiko- 
„mos mišios, mišparai ir kitokios pamaldos. 

Altorius stovi pačiame bažnyčios gale, už gro- 
telių. Jis panašus į pailgą, baltai apdengtą stalą. 
Ant altoriaus stovi toks mažas namelis su durelė- 
mis. Namelis vadinasi padangtė. Už padangtės, 
„sienoje kabo kurio nors šventojo paveikslas arba 
stovi statula. + 

Altorių puošia daugybė žvakių. Pamaldų metu 
žvakės uždegamos. Vasarą altorius pagražinamas 
gėlėmis ir žalumynais. 

Didžiuma bažnyčių turi du, tris ir daugiau alto: 
Tių. Tada vienas iš jų vadinasi didysis altorius, o 
kiti — mažaisiais. 


Didžiojo altoriaus padangtėje yra komuninė su 
Švenčiausiuoju Sakramentu. Prieš didįjį altorių 
nuolat dega lemputė. Ji parodo, kad čia gyvena 
gerasis mūsų Jėzus. Eidami pro didįjį altorių pri- 
klaupiame ir pagarbiname Jėzų. 

Be altorių, bažnyčioje yra dar daug kitų daiktų. 

Pamokslams sakyti bažnyčioje yra sakykla. Ji 
"yra aukštai iškelta, kad visi galėtų kunigą matyti 
ir girdėti. 

Bažnyčios pasieniuose stovi klausyklos. Klau- 
syklų šonuose yra langeliai. Pro juos kunigai klauso 
išpažinties ir atleidžia žmonėms nuodėmes. 

Netoli altoriaus ar kitoje patogioje vietoje yra 
krikštykla. Krikštykla — tai altorėlis ar didelis in- 
das. Joje laikomas švęstasis vanduo ir aliejai vai- 
kams krikštyti. Dažnai prie krikštyklos dedamas 
paveikslas. Jame vaizduojama, kaip šv. Jonas krikš- 
tija Jėzų. 

Altoriuose ir bažnyčios sienose yra įvairių pa- 
veikslų. Paveikslai vaizduoja Viešpatį Jėzų, Mariją 
"ir įvairius šventuosius. Be to, yra keturiolika pa- 
veikslų, vadinamų stacijomis.  Stacijos vaizduoja, 
kaip Piloto nuteistas Jėzus nešė kryžių į Kalvarijos 
kalną ir numirė ant kryžiaus. Žmonės bažnyčioje 
eina stacijas ir apmąsto Kristaus kančią ir mirtį. 

Virš bažnyčios prieangio yra vargonai. Jais 
"per pamaldas groja vargonininkas. Žmonėms gie- 
dant taip pat pritaria ir vargonai. Vargonų muzika 
padeda gražiau melstis ir Dievą garbinti. 


Uždavinys. 

1. Suskaitykite mūsų bažnyčios altorius ir sužinokite, kurių 
šventųjų paveikslai yra altoriuose. 

2. Apžiūrėkite bažnyčioje sakyklą, klausyklas ir kitus esa- 
muosius daiktus. 

6. KAS DAROMA BAŽNYČIOJE 


Bažnyčia — Dievo namai. Ten kiekvieną dieną 
Dievo garbei laikomos pamaldos. 

Šiokiomis dienomis pamaldos esti trumpos ir 
paprastos. Rytą bažnyčios tarnas paskambina var- 
pu ir atidaro bažnyčią. Į bažnyčią ima rinktis 
žmonės. 

Tada į bažnyčią ateina ir kunigas. Čia jis klau- 
so žmones išpažinties, dalina Komuniją ir laiko 
mišias. Mišias laiko tyliai arba gieda. Mišioms pa- 
sibaigus, žmonės skirstosi iš bažnyčios ir eina kas- 
dienių savo darbų dirbti. 

Šventomis dienomis bažnyčioje esti daugiau pa- 
maldų. Jos užsitęsia net iki pietų. Daugelyje baž- 
nyčių šventadieniais pamaldos laikomos tokia 
tvarka: 

Lygiai šeštąją valandą rytą išeina kunigas pir- 
mųjų mišių laikyti. Kunigas tyliai skaito mišias, o 
žmonės gieda įvairias giesmes. Žmonėms vargonais 
pritaria vargonininkas. Po mišių kunigas: pasako 
dar pamokslą. Tokios pirmosios mišios vadinasi 
primarija. 

Po primarijos žmonės gieda rožančių ir kitas 
giesmes iki dešimtosios valandos. Dešimtąją valan- 
dą esti antrosios mišios. Į jas ateina daug moks- 
leivių ir jaunuomenės. Jie gražiai gieda ir meldžiasi. 
Mišių pabaigoje kunigas su žmonėmis dar pagieda 
suplikacijas, arba giesmę „Šventas Dieve“. Šios 
mišios vadinasi votiva. 

Vienuoliktąją valandą esti trečiosios mišios. 
Prieš jas kunigas pašlaksto žmones švęstuoju van- 
" deniu, o choras pagieda giesmę „Asperges me“. 
Paskui prasideda pačios mišios. Jų metu choras 
gieda lotyniškas giesmes, pritariant vargonams. 
Šios iškilmingosios mišios vadinasi suma. 

Sumai pasibaigus, įlipa kunigas į sakyklą. Iš 
"sakyklos jis skaito evangeliją ir sako pamokslą. 
Išklausę pamokslo, žmonės skirstosi iš bažnyčios. 

Kitur tuojau po sumos ir pamokslo laikomi 
mišparai. Mišparus kunigas laiko prie altoriaus 
" laiptų, apsirengęs ilgu, gražiu apsiaustu — kapa. 
„ Vargonininkas su vargonais gieda mišparų giesmes, 
vadinamas psalmėmis. Mišparais pasibaigia šventa- 
dienio pamaldos. 

Šiokiadieniais ir šventadieniais bažnyčioje pasi- 
taiko. dar daug kitokių įvairių pamaldų. Kartais 
" krikšto tėvai atneša į bažnyčią pakrikštyti vaiką. 
" Tada kunigas vedasi juos prie krikštyklos ir sūtei- 
kia vaikui krikšto sakramentą. 

Norintieji susituokti taip pat atvyksta į bažny- 
" čią. Kunigas prie altoriaus suteikia jiems moterys- 
 tės sakramentą, 

Žmogui numirus, atlydi jį į bažnyčią. Čia už 
numirėlį kunigas meldžiasi, o paskui palydi į ka- 
pines ir ten palaidoja. 

Daug gražių ir svarbių pamaldų esti kiekvie- 
noje bažnyčioje. 

Uždavinys. 


1. Sužinokite, kada ir kokios pamaldos šventadieniais lai- 
komos mūsų bažnyčioje. 

2. Parašykite mūsų bažnyčios šventadienio pamaldų tvar- 
karaštį. 


7. KOKIŲ YRA ŠVENČIŲ 


Katalikų Bažnyčioje yra daug įvairių švenčių. 
Vienos šventės mums primena kurią nors svarbią 
tikėjimo tiesą, kitos — kurį nors šventąjį. 

Dažniausiai pasitaikanti šventė yra sekmadie- 
nis. Per metus mes švenčiame 52 sekmadienius. 
Sekmadieniai skiriami Švenč. Trejybei pagarbinti. 

Be sekmadienių yra dar daug kitų švenčių. 
Svarbiausios jų yra Kalėdos, Velykos ir Sekminės. 

Kalėdos mums primena, kaip mūsų Išgany- 
tojas Jėzus atėjo į šią žemę ir gimė Betliejaus mies- 
telyje. Kalėdos švenčiamos gruodžio mėn. 25 d. 

Lygiai už savaitės po Kalėdų — sausio mėn. 
1 dieną esti Naujieji Metai, o sausio 6 dieną — 
Trijų Karalių šventė. Trijų Karalių šventė mums 
primena, kaip iš tolimo krašto atėjo į Betliejų iš- 
minčiai ir pagarbino vaikelį Jėzų. 

Praleidę Kalėdų šventes, jau laukiame Velykų. 
Velykos esti pavasarį. Jos mums primena, kaip 
piktųjų žmonių nukankintas Jėzus garbingai kėlėsi 
iš numirusiųjų. 

Šeštoje savaitėje po Velykų mes švenčiame Šeš- 
tines, o septintoje — Sekmines. Šeštinės mums pri- 
"mena, kaip prisikėlęs iš numirusiųjų Jėzus įžengė į 
dangų, o Sekminės — kaip Jėzus savo mokiniams 
atsiuntė Šventąją Dvasią. 

Devintoje po Velykų savaitėje esti Devintinės, 
arba Dievo Kūno šventė. Devintinėse mes garbina- 
me Jėzų, esantįjį Švenčiausiame Sakramente. Tada 
bažnyčios šventoriuje arba gatvėse daroma graži 
procesija. Kunigas neša monstranciją su ostija, o 
žmonės gieda giesmes ir garbina Jėzų, kurs yra 
ostijoje. 

Be šių didžiųjų švenčių yra dar daug Marijos 
ir įvairių šventųjų švenčių. 

Svarbesnės Marijos šventės yra šios: gruodžio 
mėn. 8 dieną — Marijos Nekalto Prasidėjimo šven- 
tė; rugpiūčio mėn. 15 dieną — Marijos į Dangų 
„Ėmimo šventė; rugsėjo mėn. 8 dieną — Marijos 
Gimimo šventė. 

Iš šventųjų švenčių didžiausia yra šv. Petro ir 
Povilo šventė. Ji švenčiama visose bažnyčiose bir- 
želio mėn. 29 dieną. 

Be to, Lietuvoje daug kur švenčiamos šių šven- 
tųjų šventės: kovo mėn. 4 dieną — šv. Kazimiero 
šventė; kovo mėn. 19 dieną šv. Juozapo šventė; 
birželio mėn. 13 dieną — šv. Antano šventė; bir- 
želio mėn. 24 dieną — šv. Jono šventė; liepos mėn. 
26 dieną — šv. Onos šventė ir t.t. 

Viena diena metuose yra skiriama visiems šven- 
tiesiems paminėti. Ši šventė vadinasi Visų Šven- 
tųjų šventė. Ji švenčiama lapkričio mėn. 1 dieną. 

Lapkričio mėn. 2 dieną esti Vėlinių diena. Tada 
mes prisimename visus mirusiuosius ir už juos mel- 
džiamės. Kapinėse aplankome savo artimųjų kapus 
ir juos papuošiame žalumynais ir žvakėmis. 


Uždavinys. 

1. Sužinokite, kurių šventųjų šventės esti mūsų bažnyčioje. 

2. Surašykite jūsų pažįstamųjų vardus ir sužinokite, kada 
esti jų vardadieniai. 


8. KAS LAIKO PAMALDAS 


Dievo namuose pamaldas laiko ir žmones veda 
į dangų dvasininkai. Jie yra baigę reikalingus 
mokslus ir pašvęsti dvasininkais. 

Vyriausias mūsų dvasininkas yra Šventasis Tė-- 
vas, arba Popiežius. Jis gyvena Romos mieste, Ita- 
lijoje. Viso pasaulio katalikai klauso Šv. Tėvo pa- 
mokymų. 

Šventajam Tėvui padeda vyskupai. Jie gyvena 
įvairiuose kraštuose ir valdo savo vyskupijas. 

Lietuvoje yra šios vyskupijos: Vilniaus, Kauno, 
Panevėžio, Telšių, Vilkaviškio ir Kaišedorių. Žy- 
mesnieji Lietuvos vyskupai taip vadinasi: 

1. Kauno arkivyskupas Juozapas Skvireckas; 

2. Vilniaus arkivyskupas Mečislovas Reinys; 

3. Panevėžio vyskupas Kazimieras Paltarokas; 
4. Telšių vyskupas Justinas Staugaitis; 

5. Vilkaviškio vyskupas Antanas Karosas; 

6. Kaišedorių vyskupas Juozapas Kukta. 
Vyskupas pašvenčia kunigus, paskiria juos prie 
„bažnyčių ir tvarko visą vyskupiją. Be to, vyskupas 
kasmet lanko vyskupijos bažnyčias. Ten jis mo- 
ko žmones ir teikia jiems Sutvirtinimo Sakramentą. 


Artimiausieji mūsų dvasininkai yra parapijos 
kunigai. Jie gyvena prie parapijos bažnyčios. Vy- 
resnysis parapijos kunigas vadinasi klebonas. Ku- 
nigai, kurie padeda klebonui, vadinasi vikarai, arba 
kamendoriai. 

Parapijos kunigai laiko mums pamaldas ir sako 
pamokslus. Be to, jie klauso išpažinties, dalina Ko- 
 muniją, krikštija, tuokia. Jei kas suserga, parapi- 
jos kunigas jį aplanko. Atvykęs pas ligonį, kunigas 

išklauso jį išpažinties, duoda Komuniją ir suteikia 
Paskutinįjį Patepimą. 

Parapijos kunigai rūpinasi ir numirusiais savo 
parapijiečiais. Jie meldžiasi už mirusiuosius ir pa- 
lydi juos į kapines. 

Savo dvasininkus mes turfne gerbti ir, kiek ga- 
lėdami, visur padėti. 


Uždavinys. 


1. Parašykite savo vyskupo vardą ir pavardę. 
2. Surašykite visų jums žinomų kunigų vardus ir pavardes. 


9. MIŠIŲ AUKA 
KAS YRA MIŠIŲ AUKA 


Izraėlitai už savo nuodėmes aukodavo Dievui 
avinėlį. Jie papiaudavo avinėlį, padėdavo jį ant 
aukuro ir sudegindavo. 

Bet avinėlio auka buvo menka Dievui. Ji ne- 
galėjo sunaikinti žmonių nuodėmių ir dangaus ati- 
daryti. 

Tada į šią žemę atėjo žmonių Išganytojas Jėzus 
Kristus. Jis, kaip avinėlis, praliejo ant kryžiaus 
savo kraują ir numirė dėl mūsų. 

Jėzaus auka ant kryžiaus — didžiausia ir gra- 
žiausia auka, Ji sunaikino žmonių nuodėmes ir 
visiems mums dangų atidarė. 

Bet Jėzus norėjo, kad ši jo auka būtų dažnai 
kartojama. Dėl to Jėzus įsteigė mišias. 
Dabar per mišias įvyksta tokia pat auka, kaip 
„Kalvarijos kalne ant kryžiaus. Mišių metu pats 
Jėzus nužengia ant altoriaus. Ten jis duonos ir 
vyno išvaizdoje aukojasi Dangaus Tėvui už žmonių 
nuodėmes. - 2 

Mišių auka — nekruvina auka. Ji labiausiai 
patinka Dangaus Tėvui. 


KAIP JĖZUS ĮSTEIGĖ MIŠIAS 


Prieš savo mirtį Jėzus su apaštalais atėjo į Jeru- 
zalės miestą. Buvo arti Velykų šventės. Jėzus liepė 
apaštalams paruošti Velykų stalą. 

Apaštalai surado didelį kambarį ir paruošė Ve- 
lykų stalą. Ant stalo jie padėjo duonos, vyno ir 
keptą avinėlį. 


6. Tikiu 81 


Ketvirtadienį Jėzus su apaštalais atėjo valgyti 
Velykų vakarienės. Prieš vakarienę visi kartu pasi- 
meldė. Vakarienei baigiantis, Jėzus paėmė duonos, 
la'mino ją, laužė ir davė mokiniams sakydamas: 

— Imkite ir valgykite. Tai yra mano Kūnas. 

Paskui paėmė vyno taurę, palaimino ją ir tarė: 


LL-T—TTLS- I "| „== 

— Gerkite iš jos visi. Tai yra mano Kraujas, 
kuris bus išlietas už daugelį nuodėmėms atleisti. 


Taip darykite man atsiminti! 

Apaštalai priėmė Jėzaus Kūną ir Kraują duo- 
nos ir vyno išvaizdoje. Taip Jėzus atlaikė pirmąsias 
mišias, o apaštalai priėmė pirmąją Komuniją. 

Apaštalai klausė Jėzaus įsakymo. Įžengus Jėzui 
i dangų, jie dažnai laikydavo mišias ir dalindavo 
Komuniją. 

Mišiose apaštalai darydavo taip, kaip juos iš- 
mokė Jėzus. Paimdavo kviečių duonos ir vynuogių 
vyno. Pradžioje melsdavosi ir aukodavo Dievui 
duoną ir vyną. Tai būdavo aukojimas. Paskui, 
palaiminę duoną ir vyną, tardavo Kristaus žodžius: 
„Tai yra mano Kūnas! Tai yra mano Kraujas!“ 
Duona ir vynas pasikeisdavo Kristaus Kūnu ir 
Krauju. Tai būdavo pakeitimas, arba konsekracija. 
Pagaliau, jie priimdavo Kristaus Kūną ir Kraują ir 
kitiems padalindavo. Tai būdavo Komunija, 

Vėliau mišiose atsirado įžanga, pabaiga ir daug 
įvairių maldelių. Dabar mišios turi šias penkias 
dalis: įžangą, aukojimą, konsekraciją, Komuniją ir 
pabaigą. 


KAS DAROMA PRIEŠ MIŠIAS 
Kunigas, eidamas mišių laikyti, apsirengia mišių 
drabužiais. Jis užsivelka ilgą, baltą albą. Albą susi- 
juosia juosta. Paskui užsideda gražų, spalvotą mi- 
šių drabužį. Jis vadinasi arnotas. 
Be to, kunigas paima paauksuotą taurę. Ant 
taurės uždeda apskritą paauksuotą lėkštelę, kuri 

vadinasi patena. Ant patenos padeda baltą iš kvie- 
čių miltų iškeptą ostiją. Taurę, pateną ir ostiją ap- 
dengia keturkampe apdanga. 

Kunigui per mišias padeda tarnas. Jis apsiren- 
gia balta kamža ir prirengia altorių. Ant altoriaus 
jis uždega žvakes ir pastato du mažu ąsotėliu. Vie- 
name ąsotėlyje yra vynuogių vynas, o kitame — 
vanduo. 

Paskui kunigas paima taurę, o tarnas mišių 
knygą ir eina prie altoriaus mišių laikyti. 

MIŠIŲ ĮŽANGA 


Kunigas, išėjęs mišių laikyti, padeda ant alto- 
riaus taurę ir nulipa prie altoriaus laiptų. Čia jis 
su tarnu kalba maldeles, vadinamas laiptų maldo- 
mis. Jose jis gailisi dėl savo nuodėmių ir pasilenkęs 
mušasi į krūtinę. 


Ė: 
| 
Lk 


Paskui kunigas eina prie knygos, kuri padėta 
ant altoriaus, ir iš jos tyliai škaito įžangos maldą. 
Ją paskaitęs, eina į vidurį altoriaus ir atsigręžęs į 

žmones taria: Dominus vobiskum. Tai reiškia: Te- 
esie Viešpats su jumis. Tarnas už žmones atsako: 
Et kum spiritu tuo. Tai reiškia: Ir su tavo dvasia. 


Taip pasisveikinęs su žmonėmis, kunigas vėl 
grįžta prie knygos. Čia jis pasako arba užgieda: 
Oremus. "Tai reiškia — Melskimės. Tada gieda 
arba skaito maldas ir Šventojo Rašto straipsnius. 

Mišioms prasidėjus, žmonės kartu su kunigu 
meldžiasi. Jie taip pat gailisi dėl nuodėmių ir prašo 
jas atleisti. Kartais mišių pradžioje žmonės gieda 
šią gražią giesmę: 


Pulkim ant kelių, visi krikščionys, 
didžiai ištroškę Jėzaus malonės! 
Su ašaromis Dievą maldaukim, 
tą mišių auką Jam atnašaukim. 

AUKOJIMAS 


Prieš aukojimą tarnas perkelia knygą i kitą 
altoriaus pusę. Kunigas eina prie knygos ir skaito 
evangeliją. Visi žmonės sustoja ir nykščiu daro 
kryželius kaktoje, lūpose ir krūtinėje. 


Po evangelijos kunigas nudengia taurę ir paima 
pateną su ostija. Pateną su ostija jis pakelia aukš- 
tyn ir aukoja Dievui duonos auką. Tarnas pirmą 
kartą skambina skambučiu. 

Paskui tarnas įpila kunigui į taurę vyno ir tru- 
puti vandens. Kunigas pakelia taurę aukštyn ir 
aukoja Dievui vyno auką. 

Mes kartu su kunigu prašome, kad Dievas pri- 
imtų šias dovanas ir atleistų mums mūsų nuodėmes. 
Taip pat siunčiame į dangų visus savo prašymus. 
Aukojimo metu žmonės gieda: 


87 


f Ž f A 
ICnsš 


J 
Ž 


T) 


Prieš Tavo altorių štai nuolankiai klūpom 
ir auką aukojame Tavo Sūnaus, 

ir meldžiam Tave širdimi mes ir lūpom: 
suteik mums palaimos iš aukšto dangaus. 


KONSEKRACIJA 
Konsekracija, arba pakeitimas — svarbiausioji 
mišių dalis. Ji seka po aukojimo. 
Prieš konsekraciją kunigas gieda arba skaito 
gražią giesmę, vadinamą prejacija. Ją pabaigęs, 

pasilenkia ties viduriu altoriaus ir sako: „Šventas, 
šventas, šventas Viešpats, galybių Dievas!''? Tarnas 
„antrąjį kartą skambina skambučiu. 

Toliau kunigas keletą kartų žegnoja ostiją ir 
taurę ir tyliai kalba maldas. Viena tų maldų yra 
už visus gyvuosius žmones, ypačiai už tuos, kurie 
prašė atlaikyti mišias. 

Paskui prasideda pati konsekracija. Kunigas 
čia daro tą patį, ką ir Viešpats Jėzus per Paskuti- 
niąją Vakarienę. Jis ima ostiją, žegnoja ir sako: 

— Tai yra mano Kūnas. 
Čia įvyksta stebuklas. Ostija pavirsta Kristaus 
Kūnu. Kunigas ją tuojau iškelia aukštyn, kad žmo- 


nės pagarbintų. Ir pats kunigas priklaupdamas ją 
pagarbina. 


mal) 

Po to kunigas ima taurę, laimina ir sako: 

— Tai yra mano Kraujas. 

Vynas tuojau virsta Kristaus Krauju. Kunigas 
priklaupia ir pagarbina Kristaus Kraują. Taip pat 
taurę iškelia aukštyn, kad ir žmonės pagarbintų. 
$0 


Konsekracijos metu žmonės suklaupia. Nutyla 
giesmės ir vargonai. Tik tarnas skambina skam- 
bučiu. 

Po konsekracijos kunigas vėl keletą kartų žeg- 
noja ostiją ir taurę ir dažnai priklaupia. Tuo jis 
rodo pagarbą Jėzui. Meldžiasi tyliai ir rengiasi pri- 
imti Komuniją. Tarp kitų maldų ten yra malda ir 
už visus mirusiuosius. 


KOMUNIJA 


Prieš Komuniją kunigas pakalba arba pagieda 
Pater Noster — Tėve Mūsų. Dar kiek pasimeldęs, 
ima kairiąja ranka pateną su ostija, o dešiniąja 
mušasi į krūtinę ir sako: 

— Viešpatie, nesu vertas, kad įeitum į mano 
širdį, bet tark žodį ir bus sveika mano siela! 

Paskui priima Kristaus Kūną ir Kraują. Tada 


| tyliai toliau meldžiasi ir garbina atėjusiįjį į sielą Jėzų. 


Pats priėmęs Komuniją, kunigas ją dalina ir 
žmonėms. Paskui vynu ir vandeniu išplauna taurę, 
ant taurės uždeda pateną ir apdengia uždangalu. 

Komunijos metu kartais žmonės gieda šią gra- 
žią giesmę: 

Jėzau, pas mane ateiki, 
savo meilę mums suteiki, 
sielos prieteliau geriausias, 
ak, ateik, ateik, saldžiausias! 

MIŠIŲ PABAIGA 


Mišių pabaigoje tarnas mišiolą vėl atneša į de- 
šinę altoriaus pusę. Kunigas eina prie mišiolo ir 
skaito arba gieda maldas. 

Pabaigęs maldas, užverčia mišiolą. Tada ateina 
ties viduriu altoriaus ir atsigręžia į žmones. Čia 
žmones kunigas paskutinį kartą pasveikina žo- 
džiais — Dominus vobiskum — ir peržegnoja. 


92 


Paskui eina į kairiąją altoriaus pusę ir skaito 
paskutiniąją evangeliją. Po to paima nuo altoriaus 
taurę ir sugrįžta į zakristiją. 


S, "A 


Uždavinys. 

1. Būdami bažnyčioje, stebėkite, kaip tarnas prieš mišias 
prirengia altorių. 

2. Skaitykite maldaknygėje aukojimo, konsekracijos ir Ko- 
munijos maldas. 

MALDOS, GIESMĖS 


I. MŪSŲ GIESMĖS 


1. Pulkim ant kelių 


„Pulkim ant kelių, visi krikščionys, 


didžiai ištroškę Jėzaus malonės! 
Su ašaromis Dievą maldaukim, 
tą Mišių auką Jam atnašaukim. 


„ Suklaupę meldžiam, Jėzau saldžiausias, 


maldas priimki mūsų karščiausias, 
mus išmokyki Dievą pažinti, A 
pildyt Jo valią ir Jį garbinti. 


„ Vykdyki žemėj meilę, ramybę, 


mirusiems teiki dangaus linksmybę; 
gyviems sveikatą, metą geriausią, 
duok per tą auką Mišių švenčiausią. 


„ Puolam po kojų, Jėzau meilingas, 


nepaisyk kalčių, būk gailestingas, 
viltį padėjom aukoje Tavo, 
visus mus glauski prie Širdies savo. 


„ Tavo malonės duok mums patirti, 


neleiski niekam nuodėmėj mirti, 
duok Tave, Jėzau, karštai mylėti, 
paskui per amžius danguj regėti. 


2. Prieš Tavo altorių 


1. Prieš Tavo altorių štai nuolankiai klūpom 
ir auką aukojame Tavo Sūnaus, 
ir meldžiam Tave širdimi mes ir lūpom: 
suteik mums palaimos iš aukšto dangaus. 


2. Nes toji auka Tau labiausiai patinka, 
Tau ją pagamino mieliausias Sūnus. 
Dėl nuopelnų Jo Tu ranka gailestinga 
palaimink mūs darbą, laukus ir namus. 


3. Šventas 


Šventas, Šventas, Šventas Viešpats, 
Galybių Dievas! 
Pilnas yra dangus ir žemė 


Jo garbės. 


4. Prieš taip didį Sakramentą 


1. Prieš taip didį Sakramentą, 
Jėzaus Kūno, Kraujo švento, 
pulkim ir karštai tikėkim, 
garbinkim Jį ir mylėkim. 


2. Jis paliko Testamentą, 
tą Švenčiausią Sakramentą: 
Čia Jis peni mus ir laukia 
ir savęsp meilingai traukia. 

„ Garbė Tėvui Sutvėrėjui 


ir Jo Sūnui Atpirkėjui, 
Šventai Dvasiai ir tikramui 


Dievui Trejybėj vienamui. Amen. 


5. Jėzau, pas mane ateiki 


„ Jėzau, pas mane ateiki, 


savo meilę mums suteiki, 
sielos prieteliau geriausias, 
ak, ateik, ateik, saldžiausias! 


„ Tavęs geidžiu šimtą kartų, 


be Tavęs gyvent man kartu; 
šimtą kartų Tave šaukiu: 
Ateik, Jėzau, Tavęs laukiu! 


„ Tuščios žemiškos linksmybės, 


pilnos kaip tulžis kartybės, 
tik Tu, meile begaline, 
vienas šildai man krūtinę. 


„Be Tavęs ašai nerimstu, 


nuolat nuliūdiman grimstu; 
todėl Tau, saldi Paguoda, 
savo širdį atiduodu. 


„ Ak, nevertas esmi, Pone, 


tokią brangią gaut malonę, 
tik ištarki žodį vieną, 
o bus sielai laimės diena. 


7. Tikiu 


6. Ženk, o Jėzau, nevėluoki, 
mane iš tamsos vaduoki! 
Teikis man silpnam padėti, 
danguj duok save regėti. Amen. 


6. Tegu būna garbinamas 


Tegu būna garbinamas, 

visų mūsų šlovinamas 

Sakramentas Švenčiausias, 

dangaus valgis tikriausias. 

Dabar ir visados ir per amžius. Amen. 


7. Sveikas, Jėzau gimusis 


1. Sveikas, Jėzau gimusis, 
Šventas Dievo Kūdiki! 


Brangią dieną švęsdami 
Užgimimo Viešpaties, 
linksminkimės ir džiaukimės, 
Dievui garbę duodami giedokime. 


2. Kanklėmis kankliuokime, 
sutartinę leiskime. 


Brangią dieną švęsdami ir t.t. 


3. Dangus jau mums artimas, 
žemėj žmonės linksminas. 


Brangią dieną švęsdami ir t.t. 

8. Gul šiandieną 


1. Gul šiandieną jau ant šieno 
Atpirkėjas žmonijos; 
šiam Karaliui Visagaliui 
nėr vietelės tinkamos. 


Piemenėliai, paskubėkit, 
dovanas Jam savo dėkit, 
kaip pasaulio Viešpačiui. 


2. Į menkutį Jo tvartutį 
ir mes draug skubėsime; 
tam Karaliui savo valią, 
visą širdį dėsime! 


Viską mes Jam paaukosim 
ir su angelais giedosim: 
Garbė Tau aukštybėse! 


9. Kurs kentėjai 


Kurs kentėjai už mus kaltus, 
Jėzau Kristau, Pone mūsų, 
pasigailėk mūsų! 


10. Jėzau Kristau maloniausias 


1. Jėzau Kristau maloniausias, 
Avinėli nekalčiausias, 
teikeis ant kryžiaus numirti, 
mūsų kaltybes atpirkti. 

„ Verki, o žmogau, gailingai, 
jogei Viešpats sopulingai 


miršta ant kryžiaus už žmones, 


latrą veda prie malonės. 


„ Žodį paskutinį taręs, 
šoną už mus atidaręs, 
lieja paskutinį kraują, 
žada atgimimą naują. 


„ Saulė temsta, daros juoda, 
širdžiai gailesį paduoda; 
žemė baisiai sudrebėjo, 
uolos skaldytis pradėjo. 


„ Verkia Motin sopulinga, 
stovi po kryžium gailinga; 
verkim ir mes tai atminę, 
Jėzų kaltėmis kankinę. 


. O Jėzau, kurs taip kentėjai 
ir už mus numirt norėjai, 


meldžiame — ta kančia Tavo, 
veski mus į dangų savo. Amen. 


11. Linksma diena 


„ Linksma diena mums prašvito, 
visi troškom džiaugsmo šito: 
kėlės Kristus, mirtis krito! 


Aleliuja, Aleliuja, Aleliuja! 

2. Dangaus Karalius Aukščiausias, 
Išganytojas brangiausias 
atpirko mus, maloniausias. 


Aleliuja, Aleliuja, Aleliuja! 


3. Jis pragarą nugalėjo, 


žalčio galva sutrupėjo, 
vargšams viltis sužibėjo. 


Aleliuja, Aleliuja, Aleliuja! 


4. Per Tavo prisikėlimą 


duok mums kalčių atleidimą, 
tegu ir mus džiaugsmas ima. 


Aleliuja, Aleliuja, Aleliuja! 


12. Viešpatie Jėzau 


. Viešpatie Jėzau, mūsų Valdove, 


teikis priimti garbę ir šlovę. 


„ Gavę iš Tavęs meilės gėrybių, 


giedam Tau giesmę, Dieve galybių. 


„ Dovanas Tavo dažnai atminę, 


Tau ačiū sakom susigraudinę. 


„ Gimęs dėl mūsų vargus kentėjai, 


kryžiuj prikaltas mirti turėjai. 


„ Davei prieš mirdams dovaną naują — 


mums savo tikrą Kūną ir Kraują. 


„ Tai Sakramentas yra švenčiausias, 


dvasiai gaivinti penas brangiausias. 


7. O Dieve mūsų, garbės verčiausias, 
rodai mums meilės ženklus brangiausius. 


8. Atleisk mums mūsų didžią kaltybę, 
duok savo meilės šventos gausybę. 


9. Valdyk mums širdis, protą ir valią, 
laimink mūs darbus ir mūsų šalį. 


10. Duok mums čia Tave garbint, mylėti 
ir Tavo šlovę danguj regėti. Amen. 


13. Sveika Marija 


1. Sveika Marija, Motina Dievo, 
iš dangaus duota naujoji Ieva, 
teikis atmint mus savo širdyje, 
melsk už mus Dievą, Sveika Marija! 


2. Pana skaisčiausia, nuo kaltės liuosa, 
ligoje saugok, šelpk sopuliuose; 
Tu kvepiančioji Rojaus Lelija, 
duok sveiką orą, Sveika Marija! 


8. Tu, kuri žemėj Jėzų penėjai, 
Viešpatį savo ir Sutvėrėją, 
laukus palaimink mūsų šalyje, 
gink mus nuo bado, Sveika Marija! 


4. O Karaliene visų šventųjų, 
išgirsk meldimą žmonių kaltųjų, 
neduok mums degti baisioj ugnyje, 
nuvesk į dangų, Sveika Marija! 

14. Marija, Marija 


Marija, Marija, skaisčiausia lelija! 

Tu švieti aukštai ant dangaus. 
Palengvink vergiją, pagelbėk žmoniją, 
išgelbėk nuo priešo baisaus. 


Mes klystantys žmonės, maldaujam malonės: 
Marija, maldų neatmesk, 

tarp verkiančių marių, šių žemiškų karių, 
nupuolančius stiprink ir vesk. 


Ir kūno silpnybė, ir emės puikybė, 
ir pragaro juodo dvasia 

į prapultį stumia žmonijos daugumą 
ir žudo galybe tamsia. 


Kaip upių bėgimas, taip mūs įpratimas 
kas kartą vis traukia žemiau: 

vargai kasdieniniai, kaip pančiai gelžiniai, 
mus rišti kada bepaliaus? 


„ Silpni, nusiminę, Tavy paskutinę 


tematome viltį tiktai: 
Tu savo malone šios žemės kelionę 
palengvink, nes galią gavai. 


Marija, Marija, skaisčiausia lelija! 

Dangaus Karaliene šviesi! 

Užstok prieš Aukščiausį Tu žmogų menkiausį, 
nes viską pas Dievą gali. Amen. 


- 


15. Suplikacijos 


„ Šventas Dieve, Šventas galingasis, Šventas 
amžinasis, pasigailėk .mūsų! 


„ Nuo maro, bado, ugnies ir karo 
gelbėk mus Viešpatie! 


. Nuo staigios ir netikėtos mirties 
saugok mus, Viešpatie! 


Savo šventąją Bažnyčią valdyti ir laikyti 
teikis! Meldžiam Tave, Viešpatie! 


„ Mus į tikrąją atgailą atvesti teikis! 
Meldžiam Tave, Viešpatie! 


„ Nuodėmes atleisti mums teikis! 
Meldžiam Tave, Viešpatie! 


Žemei vaisių duoti ir išlaikyti teikis! 
Meldžiam Tave, Viešpatie! 


„ O Jėzau, Jėzau, Jėzau! Pasigailėk mūsų! 


O Marija, Marija, Dievo Motina! 
Užtaryki mus! 


16. O Salutaris 


O salutaris Hostia, 


guae coeli pandis ostium: 
bella premunt hostilia, 
da robur, fer auxilium. 

Uni trinogue Domino 
"4 


sit sempiterna gloria, 
gui vitam sine termino 
nobis donet in patria. Amen. 


17. Tantum Ergo 


Tantum ergo Sacramentum 


veneremur cernui; 

et antiguum documentum 
novo cedat ritui; 

praestet fides supplementum | 
sensuum defectui. 


Genitori, Genitogue 


laus et jubilatio, 

salus, honor, virtus guogue 
sit et benedictio: 
Procedenti ab utrogue 
compar sit laudatio. Amen. 


IV. MŪSŲ MALDOS 


1. Žegnojimasis 


Vardan Dievo, Tėvo ir Sūnaus ir Šventosios Dvasios. 
Amen. 


2. Viešpaties malda 


Tėve mūsų, kurs esi danguje! 

teesie šventas Tavo vardas; 

teateinie Tavo karalystė, 

teesie Tavo valia, kaip danguje, taip ir ant žemės. 
Kasdienės mūsų duonos duok mums šiandien 

ir atleisk mums mūsų kaltes, 

kaip ir mes atleidžiame savo kaltininkams; 

ir nevesk mus į pagundą, 

bet gelbėk mus nuo pikta. Amen. 


Sveika Marija, malonės pilnoji! Viešpats su tavimi; 
tu pagirta tarp moterų ir pagirtas tavo įsčios vaisius — 
Jėzus. ; . 

Šventoji Marija, Dievo motina, melsk už mus nusidė- 
jėlius dabar ir mūsų mirties valandoje. Amen. 


. 3. Angelo pasveikinimas 

4. Apaštalų tikybos išpažinimas 


Tikiu į Dievą Tėvą, visagalį, dangaus ir žemės Sutvė- 
rėją; ir į Jėzų Kristų, vienatinį Jo Sūnų, mūsų Viešpatį; 
kursai prasidėjo iš Šventosios Dvasios, gimė iš Panos Ma- 
rijos; kentėjo prie Pontijaus Piloto, buvo prikaltas prie 
kryžiaus, numiręs ir palaidotas; nužengė į pragarus. trečią 
dieną kėlės iš numirusių, įžengė į dangų, sėdi dešinėje 
Dievo Tėvo visagalio; iš ten ateis gyvųjų ir mirusiųjų teisti. 

Tikiu į Šventąją Dvasią, šventąją visuotinę Bažnyčia, 
Šventųjų bendravimą; nuodėmių atleidimą; kūno iš numi- 
rusių atsikėlimą ir amžinąjį gyvenimą. Amen, 


5. Švenč. Trejybės garbinimas 
Garbė Tėvui ir Sūnui ir Šventajai Dvasiai, kaip buvo 
pradžioje, dabar ir visados ir per amžius. Amen. 


6. Švenč. Sakramento garbinimas 


Garbinkime Švenčiausiąjį Sakramentą, Jėzaus Kristaus, 
mūsų Viešpaties, tikrąjį Kūną ir Kraują. 
Dabar ir visados ir per amžius. Amen. 


7. Malda už mirusius 


Amžinąjį atilsį duok mirusiems, Viešpatie, 
„ir amžinoji šviesa tegu jiems šviečia. 
Tegu ilsis ramybėje. Amen. 


8. Malda į Angelą Sarga 


Dievo Angele, mano Sargel 
"Tau Dievas mane pavedė globoti. 
Saugok mane, valdyk ir laikyk. Amen 

9. Viešpaties Angelas 


Viešpaties Angelas apreiškė Marijai, 
ir pradėjo iš Šventosios Dvasios. 
Sveika Marija, malonės pilnoji ir t.t. 


Štai aš Viešpaties tarnaitė, 
teesie man pagal tavo žodį. 
Sveika Marija, malonės pilnoji ir Lt. 
Ir žodis tapo kūnu 
ir gyveno tarp mūsų. 
Sveika Marija, malonės pilnoji ir Lt. 


10. Gailestis dėl nuodėmių 


Dieve, pasigailėk manęs — nusidėjėlio! 


11. Katalikų pasveikinimas 


Garbė Jėzui Kristui. Per amžius. Amen. 


12. Malda prieš pamokas 


Teikis atsiųsti, Viešpatie, Šventosios Dvasios dovanų 
mūsų protui apšviesti ir sielos jėgoms sustiprinti. Palai- 
mink mūsų tėvus, mokytojus ir visus tuos, kurie mus veda 
į gerą. Duok mums tvirtumo mokslams gerai išeiti. Per 
Kristų, mūsų Viešpatį. Amen. 


13. Malda po pamokų 
Dėkui Tau, visagalis Dieve, už mokslą ir už visas 


mums suteiktas gėrybes, kursai gyveni ir viešpatauji per 
amžius. Amen. 

V. ĮSAKYMAI IR SAKRAMENTAI 


1. Dešimtis Dievo įsakymų 


Aš esu Viešpats, tavo Dievas. 

Pirmas: Neturėk kitų dievų, tiktai mane vieną. 

Antras: Netark savo Viešpaties vardo be reikalo. 

Trečias: Sekmadienį švęsk. 

Ketvirtas: Gerbk savo tėvą ir motiną. 

Penktas: Nežudyk. 

Šeštas: Nepaleistuvauk. 

Septintas: Nevok. 

Aštuntas: Nekalbėk netiesos. 

Devintas: Negeisk savo artimo moteries. 

Dešimtas: Negeisk nė vieno daikto, kuris yra tavo 
artimo. 


2. Didysis įsakymas 


Mylėk savo Viešpatį Dievą visa širdimi, visa siela, visu 
protu, visomis jėgomis, o savo artimą — kaip pats save. 


3. Penki Bažnyčios įsakymai 


Pirmas: Šventės švęsk. 
Antras: Šventadieniais Mišių klausyk. 
Trečias: Pasninkus pasninkauk. 

Ketvirtas: Eik išpažinties bent vieną kartą per metus 
apie Velykas priimk Švenčiausiąjį Sakramentą. 
Penktas: Savo bažnyčią laikyti padėk. 


4. Septyni Sakramentai 


1 Krikštas, — 2 Sutvirtinimas, — 3 Švenčiausiasis Sa- 
kramentas, — 4 Atgaila, — 5 Paskutinis Patepimas, — 
6 Kunigystė, — 7 Moterystė. 


. 


5. Penkios atgailos dalys 
1 Nuodėmes atsiminti, — 2 Už jas gailėtis, — 3 Tvir- 


"tai pasižadėti nebenusidėti, — 4 Nuodėmes išpažinti, — 
„5 Už jas atsilyginti. 

SENOJO ĮSTATYMO ISTORIJA 

DIEVO NAMUOSE 


4 


. Dievo namai senovėje . 

„ Mūsų laikų bažnyčios . 

„ Lietuvių tautos šventovė . 

„ Kaip mes einame į bažnyčią 
Ką mes matome bažnyčioje . 
Kas daroma bažnyčioje . 

„ Kokių yra švenčių . 

„ Kas laiko pamaldas 

„ Mišių auka 


SABLNSSKBBNLP 


MALDOS, GIESMĖS... 


I. Mūsų giesmės . 
II. Mūsų maldos . 
III. Įsakymai ir sikdameniai 

